cyanic-selkie/wikianc huggingface dataset:
কিমচি
কিমচি (/ˈkɪmtʃiː/; কোৰিয়ান: 김치, ৰোমানাইজড: gimchi, IPA: [kim.tɕʰi]), হৈছে নিমখীয়া আৰু কিণ্বন কৰা শাক-পাচলি, যেনে নাপা কবি আৰু কোৰিয়ান মূলাৰ এক পৰম্পৰাগত কোৰিয়ান চাইড ডিচ। গোচুগাৰু (কোৰিয়ান মৰিচাৰ গুড়ি), বসন্ত পিয়াঁজ, হালধি, আদা, জেওটগাল (নিমখযুক্ত সাগৰীয় খাদ্য) আদি বহুতো জুতি ব্যৱহাৰ কৰা হয়। কিমচি বিভিন্ন ধৰণৰ চূপ আৰু ষ্টুতো ব্যৱহাৰ কৰা হয়। কোৰিয়ান খাদ্যৰ প্ৰধান খাদ্য হিচাপে ইয়াক প্ৰায় প্ৰতিটো কোৰিয়ান খাদ্যৰ সৈতে চাইড ডিচ হিচাপে খোৱা হয়।
প্ৰধান সামগ্ৰীসমূহত বিভিন্ন শাক-পাচলি দি শ শ বিভিন্ন ধৰণৰ কিমচি তৈয়াৰ কৰা হয়। পৰম্পৰাগতভাৱে শীতকালীন কিমচি, যাক কিমজাং বুলি কোৱা হয়, মাটিত অংগি নামৰ বৃহৎ মাটিৰ পাত্ৰত জমা কৰা হৈছিল যাতে শীতকালত জমা নহয় আৰু গ্ৰীষ্মকালত কিম্বন প্ৰক্ৰিয়াটো লেহেমীয়া কৰিব পৰাকৈ ঠাণ্ডা কৰি ৰাখে। জাংডোকডাই নামৰ বিশেষ টেৰেচতো পাত্ৰবোৰ বাহিৰত ৰখা হয়। সমসাময়িক সময়ত ঘৰুৱা কিমচি ফ্ৰীজ বেছিকৈ ব্যৱহাৰ কৰা হয়।
জি
প্ৰাচীন কোৰিয়ান দিহি (디히) ভাষাত উৎপত্তি হোৱা। জি (지) শব্দটো প্ৰাচীন কালৰে পৰা কিমচিক বুজাবলৈ ব্যৱহাৰ কৰা হৈছে। শব্দৰ পৰিৱৰ্তনক মোটামুটিভাৱে এনেদৰে বৰ্ণনা কৰিব পাৰি দিহি (디히) > দি (디) > জি (지) মধ্য কোৰিয়ান ৰূপ দিহি জোচেন (১৩৯২–১৮৯৭)ৰ কেইবাখনো গ্ৰন্থত পোৱা যায়। আধুনিক কোৰিয়ান ভাষাত এই শব্দটো মানক ভাষাত -জি প্ৰত্যয় হিচাপে থাকে (যেনে jjanji, seokbak-ji), আৰু Gyeongsang আৰু Jeolla উপভাষাত -ji প্ৰত্যয়ৰ লগতে ji বিশেষ্য হিচাপেও থাকে। P'yŏngan উপভাষাত di অস্বাদু ৰূপ সংৰক্ষিত।
নন্দিতা দাস (ৰাজনীতিবিদ)
নন্দিতা দাস (জন্ম: ২৩ অক্টোবৰ ১৯৬৯)ভাৰতীয় জাতীয় কংগ্ৰেছ দলৰ অসম প্ৰদেশৰ এগৰাকী ৰাজনীতিবিদ। তেওঁ অসম বিধানসভা লৈ দুবাৰ সদস্য হিচাপে নিৰ্বাচিত হৈছিল। তেওঁ ২০১৬ আৰু ২০২১ চনৰ বিধানসভা নিৰ্বাচনত বকো সমষ্টিৰ পৰা জয়লাভ কৰিছিল।
নন্দিতা দাসক ২০১৯ চনৰ ৩ জানুৱাৰীত অসম প্ৰদেশ মহিলা কংগ্ৰেছ কমিটীৰ সভানেত্ৰী নিযুক্তি দিয়া হয়।
কৰ্ণাটক
কৰ্ণাটক (কন্নড়: ಕರ್ನಾಟಕ) দক্ষিণ ভাৰতৰ এখন ৰাজ্য। ১৯৫৬ চনৰ ১ নবেম্বৰত ৰাজ্য পুনৰ্গঠন আইনৰ অধীনত এই ৰাজ্য গঠন হয়। ৰাজ্যখনৰ প্ৰাচীন নাম আছিল মহীশূৰ ৰাজ্য। ১৯৭৩ চনত ৰাজ্যখনৰ নাম কৰ্ণাটকলৈ সলনি হয়।
তথ্য সংগ্ৰহ
শ্ৰেণী:ভাৰতৰ ৰাজ্য
বৰাক নদী
বৰাক নদী (Barak River, বাক নদী) হৈছে দক্ষিণ অসমৰ মুখ্য নদী। মণিপুৰ পাৰ্বত্য অঞ্চলৰ লোকসকল বিশেষকৈ এই নদীৰ ওপৰতে নিৰ্ভৰশীল। বৰাইল শ্ৰেণীৰ মুক্ৰু (Mukru) নামৰ ঠাইৰ পৰা এই নদীখনৰ উৎপত্তি হৈছে। নদীখনৰ দৈৰ্ঘ্য হৈছে ৯০০ কিঃমিঃ (৫৬০ মাইল)।
ৰাষ্ট্ৰীয় জলপথৰ মৰ্যাদা
অসমৰ বৰাক নদীক ৰাষ্ট্ৰীয় জলপথ-৬ হিচাপে স্বীকৃতি দিবলৈ ভাৰত চৰকাৰক প্ৰস্তাৱ দিয়া হৈছে। স্বীকৃতি পালে এই নদীয়েদি বাণিজ্যৰ বাবে ব্যৱহাৰ কৰাৰ পৰিকল্পনা কৰা হৈছে।
তথ্য সংগ্ৰহ
শ্ৰেণী:অসমৰ নদী
ভিল জনগোষ্ঠী
ভিল জনজাতি হৈছে চাওঁতাল আৰু গণ্ডৰ পিছতেই ভাৰতবৰ্ষৰ তৃতীয়টো বৃহৎ জনজাতি। ভাৰতৰ গুজৰাট, মহাৰাষ্ট্ৰ, মধ্যপ্ৰদেশ আৰু ৰাজস্থানত মূলত ভিলসকলৰ বসতি দেখা পোৱা যায়।
জীৱন নৰহ
জীৱন নৰহ অসমীয়া ভাষা ৰ এজন ভাৰতীয় কবি-ঔপন্যাসিক,শিক্ষক তথা সমাজ কৰ্মী। তেওঁ ১৯৭০ চনত (জন্মৰ চন বিদ্যালয়ৰ শিক্ষকে দিয়া) গোলাঘাট জিলাৰ গেলাবিল নদীৰ পাৰত ( পশ্চিমে ধনশিৰি, উত্তৰে ব্ৰহ্মপুত্ৰ,পূৱে- দিচৈ ) অৱস্থিত মৰঙিয়াল গাঁৱত জন্ম গ্ৰহণ কৰে।
ভিল জনগোষ্ঠী
উৎপত্তি
ভিল (Bhil) শব্দটো দ্ৰাৱিড়িয়ান ভাষাৰ বিল (Bil) শব্দৰ পৰা আহিছে,যাৰ অৰ্থ 'ধনু' (Bow)।
জীৱন নৰহ
তেওঁৰ কবিতা দেশী-বিদেশী বহু ভাষালৈ অনুবাদ হৈছে আৰু ৰাষ্ট্ৰীয়-আন্ত:ৰাষ্ট্ৰীয় কবিতা উৎসৱ সমূহতো ভাগ লৈ আহিছে। জীৱন নৰহে লক্ষ্মীনাথ বেজবৰুৱাই ৰচনা কৰা 'অ' মোৰ আপোনাৰ দেশ' ক ৪১টা বিভিন্ন জাতি জনগোষ্ঠী, দেশী-বিদেশী ভাষালৈ অনুবাদ কৰোৱাৰ আৰু সংগ্ৰহৰ উদ্যোগ লোৱাৰ লগতে  বেজবৰুৱাৰ ডেৰশ বছৰীয়া জয়ন্তীৰ(২০১২ চনৰ পৰা ) পৰিবেশনৰ ব্যবস্থা কৰাত আহ্বায়কৰ ভূমিকা পালন কৰিছিল। শুদ্ধ ৰূপত জাতীয় সংগীত পৰিৱেশন কৰাৰ উদ্যোগ লোৱাৰ লগতে বুকুত হাত থৈ জাতীয় সংগীত গোৱাৰ পৰম্পৰা 'অ' মোৰ আপোনাৰ দেশ: সমন্বয় যাত্ৰা 'ৰ ডেৰশবছৰীয়া জয়ন্তী কালতেই প্ৰথম আৰম্ভ কৰা হৈছিল। ২০১৩ চনত নগাঁও নেহৰুবালি ত সৰ্বমুঠ ২৯টা ভাষাত অ' মোৰ আপোনাৰ দেশ পৰিৱেশন হৈছিল। পৰিৱেশনৰ পিছ দিনাই অসম চৰকাৰে 'অ' মোৰ আপোনাৰ দেশ'ক চৰকাৰী ভাৱে জাতীয় সংগীত হিচাপে স্বীকৃতি দিয়াৰ কথা ঘোষণা কৰিছিল। এই অনুষ্ঠান নগাঁৱৰ সামাজিক সাংস্কৃতিক অনুষ্ঠান 'পৰিধি' আৰু নৱৰূপ জাতীয় বিদ্যাপীঠৰ উদ্যোগত হৈছিল। জীৱন নৰহৰ কবিতা ভাৰতৰ প্ৰায়বোৰ ভাষালৈ অনুবাদ হোৱাৰ লগতে পলিচ আৰু ইটালী ভাষালৈ কবিতা অনুবাদ হৈছে। তেওঁৰ কবিতাৰ আলোচনা আৰু লেখা THE HINDHU, THE BOOK REVIEW OF INDIA , THE TELEGRAPH, THE INDIAN LITERATURE, THE INDIA EXPRESS , PoetryInternational.com-ৰ লগতে THA OXFORD ANTHOLOGY   আৰু PENGUIN ANTHOLOGY,BLOOMSBURY,Frontline, MATRIBHUMIআদিত প্ৰকাশ পাইছে।
ভিল জনগোষ্ঠী
বসবাস
ভিলসকল পাহাৰীয়া জনজাতি। আৰাৱলী পৰ্বত, বিন্ধ্যা পৰ্বত আৰু সাতপুৰা পৰ্বতৰ পাহাৰীয়া অঞ্চলত আৰু পাহাৰৰ পাদদেশত এওঁলোকে বসবাস কৰে।
বসতি
প্ৰাকৃতিক ভাৱে উপলব্ধ সামগ্ৰীৰে এওঁলোকে নিজৰ বাসস্থানসমূহ প্ৰস্তুত কৰি লয়। ঘৰৰ চালখন বোকামাটিৰে লেপা থাকে। ঘৰৰ বেৰবোৰ সাধাৰণতে বাহঁৰ আৰু বোকাৰে লেপা। ঘৰৰ ভিতৰভাগত বাহঁ আৰু গছৰ ডাল পাত,শুকান ঘাহঁৰে তৈয়াৰ কৰা বিছনা আদি আচবাব আছে। ঘৰৰ সন্মুখৰ বেৰত সাধাৰণতে বিভিন্ন ধৰণৰ ৰঙীন চিত্ৰ অংকন কৰে।
জীৱন নৰহ
সন্মান আৰু বঁটা
আন কবিৰ লগতে জীৱন নৰহৰ কবিতাৰ সম্পৰ্কে  গৱেষণা কৰি ডক্টৰেট ডিগ্ৰী লাভ  :
ভিল জনগোষ্ঠী
খাদ্যাভ্যাস
মেইজ (maize) হৈছে এওঁলোকৰ মুখ্য আহাৰ। ভাত (rice) বিশেষ উৎসৱৰ সময়ত পৰিবেশন কৰা এবিধ আহাৰ। বিভিন্ন মাহজাতীয় শস্য আৰু ঘেহুঁ খেতিও তেওঁলোকে কৰে। হাবিত পোৱা জীৱ জন্তু, মাছ, চৰাই আদিও চিকাৰ কৰে।
জীৱন নৰহ
সন্মান আৰু বঁটা
১) বিংশ শতিকাৰ অষ্টম দশকৰ পৰৱৰ্তীকালৰ অসমীয়া আধুনিকতাবাদী কবিতাৰ পটভূমি আৰু গঠন বিচাৰ (জ্ঞান  পূজাৰী, সমীৰ তাঁতী, অনুভৱ তুলসী,নীলিম কুমাৰ,জীৱন নৰহৰ কবিতাৰ-বিষয়ত গৱেষণা কৰি ডক্টৰেট ডিগ্ৰী লাভ, গৱেষক :ড.সুদক্ষণা গগৈ,ডিব্ৰুগড়ৰ বিশ্ববিদ্যালয়,অসমীয়া বিভাগ, 2022।
ভিল জনগোষ্ঠী
সাজপাৰ
পুৰুষ সকলে মূৰত ফেটা (Feta) নামৰ প্ৰায় ৬/৭ মিটাৰ কাপোৰৰ পাগুৰি মাৰে। গাত খাদী কাপোৰৰ চোলা আৰু ধুতী পৰিধান কৰে। কিন্তু বৰ্তমান যুৱচামে চাৰ্ট পেণ্ট পিন্ধিবলৈ ধৰিছে। মহিলাসকলে পেটিকোত বা ঘাঘৰা (ghaghara), কাপদা(kapda), আৰু শাৰী (sari) পৰিধান কৰে। তেওঁলোকে বিভিন্ন ধৰণৰ ৰূপ, যিংক, নিকেল আদি সস্তীয়া ধাতুৰ অলংকাৰ পিন্ধে।
জীৱন নৰহ
বাহ্যিক সংযোগ
শ্ৰেণী:অসমৰ ব্যক্তি শ্ৰেণী:অসমীয়া কবি শ্ৰেণী:মিচিং জনগোষ্ঠীৰ ব্যক্তি
ভিল জনগোষ্ঠী
বিবাহ
কৃষিকাৰ্যত সুবিধা হ'বৰ বাবে এওঁলোকে কম বয়সতে বিয়া পাতে। বিধবা বিবাহক সন্মতি জনোৱা হয়। বিয়া নপতাসকলক হীন দৃষ্টিৰে চোৱা হয়।
শিক্ষা
বৰ্তমানেও প্ৰায় ৮৫% ভিল অশিক্ষিত হৈ আছে। যদিও কিছুসংখ্যক ভিল যুৱ- যুৱতী শিক্ষিত হৈছে সামগ্ৰিকভাৱে অধিকাংশই অশিক্ষিত হৈ থকা দেখা যায়।
ধৰ্ম
পাহাৰৰ বিশেষ কিছুমান গছ যেনে আম, পিপল, কল গছক তেওঁলোকে দেৱতা জ্ঞান কৰি পূজা অৰ্চনা কৰে।
উৎসৱ
হোলী এওঁলোকৰ প্ৰধান উৎসৱ। হ'লীক জগান মাতা(jogan mata) বুলিও কোৱা হয়। দেৱালী এওঁলোকৰ আন এটা প্ৰধান উৎসৱ।
শ্ৰেণী:ভাৰতৰ সামাজিক সম্প্ৰদায়সমূহ
চাঁওতালি ৱিকিপিডিয়া
চাঁওতালি ৱিকিপিডিয়া হ'ল অনলাইন মুক্ত বিশ্বকোষ ৱিকিপিডিয়াৰ চাঁওতালি সংস্কৰণ। ৱিকিমিডিয়া ফাউণ্ডেচনৰ অন্তৰ্ভুক্ত এই প্ৰকল্পটো ২০১৮ চনৰ ২ আগষ্ট তাৰিখে ইয়াক মুকলি কৰা হৈছিল। চাঁওতালি ভাষাৰ নিজস্ব অল চিকি লিপিৰ চাঁওতালি ৱিকিপিডিয়াত ব্যৱহাৰ কৰা হয়। চাঁওতালি বা সান্থালী ভাষা হ'ল অষ্ট্ৰো-এছীয় ভাষাপৰিবাৰৰ চাঁওতালি উপ-পৰিয়ালৰ এটি ভাষা। দক্ষিণ এছিয়াৰ ভাৰতৰ ঘাইকৈ ঝাড়খণ্ড, অসম, বিহাৰ, ওড়িশা, ত্ৰিপুৰা আৰু পশ্চিমবঙ্গ, বাংলাদেশ, নেপাল আৰু ভূটানৰ প্ৰায় ৭৪ লাখ মানুহে চাঁওতালি ভাষা ব্যৱহাৰ কৰে।
ইতিহাস
চাঁওতালি ভাষাৰ ৱিকিপিডিয়াৰ সৃষ্টিৰ প্ৰক্ৰিয়া ২০১২ চনত আৰম্ভ হৈছিল আৰু ২০১৭ চনৰ ফেব্ৰুৱাৰী মাহত এয়া গতি লাভ কৰে। ২০১২ চনত ৱিকিমিডিয়া বাংলাদেশে বাংলাদেশৰ দিনজপুৰ জিলাত চাঁওতালি ভাষা সম্প্ৰদায়ৰ সৈতে চাঁওতালি ৱিকিপিডিয়া আৰম্ভ কৰাৰ উদেশ্যৰে সভা আৰু কৰ্মশালাৰ আয়োজন কৰিছিল। অৱশ্যে কিছু সময়ৰ পিছত সেই প্ৰক্ৰিয়াটো লেহেমীয়া হয়।
তাৰ পিছত ২০১৭ চনৰ ছেপ্টেম্বৰ মাহত ৱিকিমিডিয়া বাংলাদেশে ঢাকাত অনুষ্ঠিত চাঁওতালি ভাষা সম্প্ৰদায়ৰ সৈতে অন্য এক সভাৰ আয়োজন কৰে। ইয়াতেই চাঁওতালি ৱিকিপিডিয়াৰ আৰম্ভণিৰ কাম ত্বৰিত কৰাৰ সিদ্ধান্ত লোৱা হৈছিল। সেই আলোচনাৰ পিছত ২০১৭ চনৰ ৩০ ডিচেম্বৰত চাঁওতালি ভাষা সম্প্ৰদায়ৰ বাবে ৱিকিমিডিয়া বাংলাদেশৰ দ্বাৰা ঢাকাত এক কৰ্মশালাৰ আয়োজন কৰা হৈছিল। ভাৰতৰ চাঁওতালি ভাষাৰ সম্প্ৰদায়েও অনলাইন আলোচনাৰ যোগেৰে সেই কাৰ্য্যসূচীত অংশগ্ৰহণ কৰিছিল। তাৰ পিছত ওড়িয়া উইকিমিডিয়া ব্যৱহাৰকাৰী গোটৰ সহযোগত ২০১৮ চনৰ ১১ মাৰ্চ তাৰিখে ভাৰতৰ ওড়িশাত চাঁওতালি ভাষাসম্প্ৰদায়ৰ বাবে অন্য এক কৰ্মশালাৰ আয়োজন কৰা হৈছিল।
কেইবামাহৰ কামৰ পিছত ৱিকিমিডিয়া ভাষা সমিতিয়ে ২০১৮ চনৰ ২৮ জুনত চাঁওতালি ভাষাৰ ৱিকিপিডিয়াক অনুমোদন জনায় আৰু ২০১৮ চনৰ ২ আগষ্ট তাৰিখে ইয়াৰ আনুষ্ঠানিক ৱেবচাইট মুকলি কৰা হয়।
চিৰ চেনেহী মোৰ ভাষা জননী
চিৰ চেনেহী মোৰ ভাষা জননী হৈছে অসম সাহিত্য সভাৰ আদৰণি গীত। ইয়াৰ ৰচক হ'ল সাহিত্য অকাডেমি বঁটা বিজয়ী অসমীয়া সাহিত্যিক সাহিত্যাচাৰ্য মিত্ৰদেৱ মহন্ত। যোৰহাটৰ প্ৰয়াত ইন্দ্ৰেশ্বৰ শৰ্মাই এই গীতৰ স্বৰলিপি সৃষ্টি কৰিছিল। অসম সাহিত্য সভাৰ অধিবেশনৰ সকলো অনুষ্ঠানৰ আৰম্ভণিতে এই গীত পৰিবেশন কৰা হয়। সভাৰ বাহিৰে আন অনুষ্ঠানত এই গীত পৰিবেশন কৰাৰ অনুমতি নাই।
গীতটোৰ সম্পূৰ্ণ পাঠ
চিৰ চেনেহী মোৰ ভাষা জননী। ধন্যে পুণ্যে হৃত-পাৱনী, আই॥
প্ৰকৃতি পৰশ-ৰসে অমল কমল চঞ্চল হৃদি জলে ঢালে পৰিমল কোমল চম্পাৰ কলি ঢৌৱে ঢৌৱে ঢৌৱে তুলি ৰিণিকি ৰিণিকি কোনে তোলে ৰাগিণী॥
সংসাৰ গুৰুভাৰে অৱশ পৰাণ হিয়াত বিলীন হয় হিয়াভৰা গান কাৰ নিচুকনি সনা শুনি বাণী ব্যথা পমা চকুতে চকুৰ নীৰে লয় জিৰণি॥
জীৱনে মৰণে ৰণে লহৰী সুধাৰ বসনা শিতানে বহি সিঁচা শতধাৰ হে' মোৰ মধুৰাননা মাগিছোঁ মাধুৰী কণা, দিয়া দিয়া দিয়া আই, মধু-ভাষিণী॥
বাহ্যিক সংযোগ
শ্ৰেণী:অসমীয়া গীত শ্ৰেণী:অসম সাহিত্য সভা
নৈৰাজ্যবাদী সাম্যবাদ
নৈৰাজ্যবাদী সাম্যবাদ , মুক্ত সাম্যবাদ বা সাম্যবাদী নৈৰাজ্যবাদ  নৈৰাজ্যবাদৰ এক সূত্ৰ যিয়ে ৰাজ্য, পুঞ্জিবাদ, দৰমহাভিত্তিক শ্ৰম আৰু ব্যক্তিগত সম্পদৰ বিপৰীতে উত্পাদনৰ আহিলাৰ ৰাজহুৱা মালিকানা, প্ৰত্যক্ষ গণতন্ত্ৰ আৰু স্বেচ্ছাসেৱী সংগঠন আৰু শ্ৰমিক সংসদৰ এক সমশক্তি প্ৰদানকাৰী ব্যৱস্থাৰ পোষকতা কৰে যি "প্ৰত্যেকৰপৰা তেখেতৰ সামৰ্থ্য অনুসৰি, প্ৰত্যেকলৈ তেখেতৰ প্ৰয়োজন অনুসৰি"ৰ নীতি স্বীকাৰ কৰে।
ব্যক্তি আৰু সমাজ
নৈৰাজ্যবাদী সাম্যবাদৰ কিছু ৰূপ অতিকৈ ব্যক্তিবাদী, আৰু নৈৰাজ্যবাদী সাম্যবাদী ব্যৱস্থাক ব্যক্তিগত মুক্তিৰ বাবে শ্ৰেষ্ঠ ব্যৱস্থাৰ অন্যতম বুলি গণ্য কৰে। আন কিছু ৰূপে আকৌ নৈৰাজ্যবাদী সাম্যবাদক ব্যক্তি আৰু সমাজৰ মাজৰ বিৰোধ লোপ কৰাৰ এক উপায় হিচাপে গণ্য কৰে।
নৈৰাজ্যবাদী সাম্যবাদৰ বিকাশ
নৈৰাজ্যবাদী সাম্যবাদ ফৰাচী বিপ্লৱৰ পাছৰেই ঊগ্ৰ সমাজবাদী ধাৰাৰপৰা বিকশিত হ'বলৈ ধৰিল যদিও,  প্ৰথম আন্তৰ্জাতিকৰ ইটালীয় ভাগত ই ভালকৈ প্ৰকাশিত হ'ল। পিটাৰ ক্ৰপ্টকিনৰ সূত্ৰক গুৰুত্বপূৰ্ণ বিব্বেচনা কৰা হয়। বৰ্তমানলৈকে নৈৰাজ্যবাদী সাম্যবাদী ব্যৱস্থা স্পেনীয় বিপ্লৱৰ নৈৰাজ্যবাদী এলেকা আৰু ৰুছ বিপ্লৱৰ মুক্ত এলেকাত দেখা যায় বুলি ক'ব পৰা যায়।
তথ্য সংগ্ৰহ
শ্ৰেণী:ৰাজনৈতিক মতাদৰ্শ শ্ৰেণী:সাম্যবাদ
বিপাশা বসু
বিপাশা বসু সিং গ্ৰোভাৰ (Bipasha Basu Singh Grover; জন্ম: ৭ জানুৱাৰী ১৯৭৯)[3] এগৰাকী ভাৰতীয় অভিনেত্ৰী আৰু প্ৰাক্তন মডেল। মূলতঃ হিন্দী ছবিৰ কামৰ বাবে পৰিচিত বিপাশাই তামিল, তেলেগু, বঙালী আৰু ইংৰাজী ছবিতো অভিনয় কৰিছে। বসুৱে এটা ফিল্মফেয়াৰ বঁটাকে ধৰি অসংখ্য বঁটা আৰু স্বীকৃতি লাভ কৰিছে। তেওঁক বিশেষকৈ থ্ৰিলাৰ আৰু হৰৰ ছবিত অভিনয়ৰ বাবে জনা যায়। কেইবাটাও আইটেম নম্বৰৰ বাবে তেওঁক প্ৰায়ে প্ৰচাৰ মাধ্যমত যৌনতাৰ প্ৰতীক আৰু উত্তেজনাৰ ৰাণী হিচাপে উল্লেখ কৰা হয়।
দিল্লীত জন্মগ্ৰহণ কৰি কলকাতাত ডাঙৰ-দীঘল হোৱা বসুৱে ফেশ্বন মডেল হিচাপে সফল কেৰিয়াৰ গঢ়িবলৈ সক্ষম হয়। তাৰ পিছত তেওঁ চলচ্চিত্ৰত অভিনয়ৰ প্ৰস্তাৱ লাভ কৰিবলৈ আৰম্ভ কৰে। থ্ৰিলাৰ ছবি আজনবীৰ (২০০১) জৰিয়তে তেওঁ চলচ্চিত্ৰত আত্মপ্ৰকাশ কৰে। এই ছবিখনত অভিনয়ৰ বাবে তেওঁ শ্ৰেষ্ঠ নবাগতাৰ ফিল্মফেয়াৰ বঁটা লাভ কৰে। বসুৰ প্ৰথম মুখ্য চৰিত্ৰ আছিল থ্ৰিলাৰ ছবি ৰাজত (২০০২), যাৰ বাবে তেওঁ শ্ৰেষ্ঠ অভিনেত্ৰীৰ ফিল্মফেয়াৰ বঁটাৰ মনোনয়ন পাইছিল। যৌনগন্ধী থ্ৰিলাৰ জিছম (২০০৩), ভাল উপাৰ্জন কৰা ছবি ন' এণ্ট্ৰি (২০০৫) আৰু ধূম ২-ত (২০০৬) বিপাশাই মুখ্য চৰিত্ৰত অভিনয় কৰে।
বিপাশাৰ আন ব্যৱসায়িকভাৱে সফল ছবিসমূহৰ ভিতৰত আছে ড্ৰামা ছবি কৰ্প’ৰেট (২০০৬); কমেডী ছবি ফিৰ হেৰাফেৰী (২০০৬) আৰু অল দ্য বেষ্ট: ফান বিগিনছ্ (২০০৯); একচন থ্ৰিলাৰ ৰেচ (২০০৮); ৰোমান্টিক কমেডী বচনা এ হাছিনো (২০০৮) আদি। ২০১০ৰ দশকত তেওঁ মূলতঃ থ্ৰিলাৰ ছবি- ৰাজ থ্ৰীডি (২০১২),আত্মা (২০১৩), ক্ৰিয়েচাৰ থ্ৰীডি (২০১৪) আৰু এল’নত (২০১৫) অভিনয় কৰিছিল। ইয়াৰ পিছত বিৰতি; বিৰতিৰ সময়চোৱাৰ তেওঁৰ একমাত্ৰ অভিনয় আছিল ৱেব ছিৰিজ ডেঞ্জাৰাছ (২০২০)।
প্ৰাৰম্ভিক জীৱন আৰু মডেলিং
১৯৭৯ চনৰ ৭ জানুৱাৰীত দিল্লীৰ এটা বঙালী পৰিয়ালত বিপাশা বসুৰ জন্ম হয়। তেওঁৰ দেউতাক হীৰক বসু এজন চিভিল ইঞ্জিনিয়াৰ আৰু মাক মমতা এগৰাকী গৃহিণী। তেওঁক বায়েক বিদিশা আৰু ভনীয়েক বিজয়েতা।
দিল্লীত বিপাশাই আঠ বছৰ বয়সলৈকে নেহৰু প্লেচৰ পাম্পোছ এনক্লেভত বাস কৰিছিল আৰু এপিজয় হাইস্কুলত অধ্যয়ন কৰিছিল। তাৰ পিছত তেওঁৰ পৰিয়াল কলকাতালৈ স্থানান্তৰিত হয় আৰু বিধাননগৰত অৱস্থিত গংগাবক্স কানোৰিয়া বিদ্যমন্দিৰত অধ্যয়ন কৰে। স্কুলত তেওঁক ছোৱালী দলপতি হিচাপে নিযুক্তি দিয়া হৈছিল আৰু তেওঁৰ নিৰ্দেশ দিব পৰা ব্যক্তিত্বৰ বাবে তেওঁক মৰমেৰে ‘লেডী গুণ্ডা’ আখ্যা দিয়া হৈছিল।
বাহ্যিক সংযোগ
শ্ৰেণী:ফিল্মফেয়াৰ বঁটা বিজয়ী শ্ৰেণী:হিন্দী চলচ্চিত্ৰৰ অভিনেত্ৰী শ্ৰেণী:তামিল চলচ্চিত্ৰৰ অভিনেত্ৰী শ্ৰেণী:তেলুগু চলচ্চিত্ৰৰ অভিনেত্ৰী শ্ৰেণী:বঙালী চলচ্চিত্ৰৰ অভিনেত্ৰী
হাতীগড় শিৱদ'ল
হাতীগড় শিৱ দেৱালয় বা দ'ল যোৰহাট নগৰৰপৰা প্ৰায় পাঁচ মাইল দূৰত ট্ৰাংক ৰ'ডৰ দাঁতিত অৱস্থিত এখন দেৱালয়। ট্ৰাংক ৰ'ডৰ (এ. টি. ৰ'ড) পৰা প্ৰায় তিনিশ মিটাৰ দক্ষিণে সোমাই দ'লটো আছে। ১৭৮৬-৮৭ চনত এই দ'লৰ ভেটি স্থাপন কৰা হয়। আহোম স্বৰ্গদেউ গৌৰীনাথ সিংহৰ ইচ্ছামতে মন্ত্ৰী পূৰ্ণানন্দ বুঢ়াগোহাঁইয়ে শিৱদ'লৰ কাম আৰম্ভ কৰিছিল।
ইতিহাস
আহোম স্বৰ্গদেউ গৌৰীনাথ সিংহৰ (১৭৮০-৯৫) দিনত মোৱামৰীয়া বিদ্ৰোহ তলে তলে চলি থাকোঁতে ১৭৮২ চনত মন্ত্ৰী ঘনশ্যাম বুঢ়াগোহাঁইৰ মৃত্যু হয়। তেতিয়া তেওঁৰ পুত্ৰ পূৰ্ণানন্দ বুঢ়াগোহাঁই ৰাজমন্ত্ৰী হয়। ৰজাৰ ইচ্ছামতে পূৰ্ণানন্দ‍ই হাতীগড়ত শিৱ দ'ল এটা প্ৰতিষ্ঠা কৰিবলৈ পকা ভেটিৰ কাম আৰম্ভ কৰে। ১৭৮৬-৮৭ চনত এই ভেটি স্থাপন কৰা হয়। দেৱালয়ৰ বাবে লেহুবৰ শৰ্মাক ঠাকুৰ আৰু এঘৰ শূদ্ৰ মানুহক পৰিচালক নিয়োগ কৰা হয়। দ'লৰ নামত ন পুৰা মাটি বুঢ়াগোহাঁইয়ে দান কৰে। ভেটিৰ কাষত এটা পুখুৰীও খন্দা হয়।
ভেটিৰ কাম সম্পূৰ্ণ হৈ আহোঁতেই মোৱামৰীয়াসকলে বিদ্ৰোহ আৰম্ভ কৰে আৰু আহোম ৰাজ্যৰ ৰাজধানী যোৰহাট আক্ৰমণ কৰে। স্বৰ্গদেউ গৌৰীনাথ সিংহ গুৱাহাটীলৈ পলাই যায় আৰু পূৰ্ণানন্দ বুঢ়াগোহাঁইয়ে আন কেইজনমান বিষয়াৰ সৈতে ৰাজধানীতে থাকে। অলপীয়া সৈন্যৰে কেইদিনমান যুঁজ দিয়াৰ পিছত বুঢ়াগোহাঁইয়ো সাহায্য বিচাৰি ভটিয়াই যায়। ফলত ১৭৮৮ চনৰ জানুৱাৰী মাহত মোৱামৰীয়াই পুনৰ আহোম ৰাজধানী অধিকাৰ কৰে। এই বিদ্ৰোহত লেহুবৰ ঠাকুৰৰ পৰিয়ালকে ধৰি বহু মানুহ ঘৰবাৰী এৰি পলাই যায় আৰু ফলত ভেটি স্থাপন কৰিয়েই হাতীগড়ৰ শিৱদ'ল সজাৰ কামো এৰিবলগীয়া হয়। ১৭৯২ চনত বুঢ়াগোহাঁইৰ অনুৰোধত কেপ্টেইন ৱেল্‌ছে ব্ৰিটিছ সৈন্য আনি বিদ্ৰোহ দমন কৰি গোৰীনাথ সিংহক পুনৰ ৰাজপাটত বহুৱায়।
বিদ্ৰোহৰ পিছত দেশত আকালে দেখা দিয়ে। দ'ল সজা কাম কৰিবলৈ মানুহৰ নাটনি হ'ল। বিদ্ৰোহৰ পিছত লেহুবৰ ঠাকুৰ ঘূৰি আহি দেৱালয়ৰ শিৱ লিংগত নিয়মিত পূজা-অৰ্চনা আৰম্ভ কৰে। পূৰ্বে স্থাপিত ভেটিৰ ওপৰতে এটা টিনৰ ঘৰ সাজি লোৱা হয়।
পূজা-অৰ্চনা
দ'লৰ ওচৰত লেহুবৰ ঠাকুৰৰ সন্ততি এতিয়া কেইবাঘৰো আছে। প্ৰত্যেক ঘৰেই পাল পাতি দেৱালয়ত পূজা-অৰ্চনা কৰে। বৰ্তমান দ'লটোক নতুনকৈ সজাৰ কাম চলি আছে।
বাহ্যিক সংযোগ
শ্ৰেণী:যোৰহাট জিলাৰ পৰ্যটনস্থলী শ্ৰেণী:হিন্দুধৰ্মৰ মঠ-মন্দিৰ
ৱিকিমিডিয়া ফাউণ্ডেশ্যন
ৱিকিমিডিয়া ফাউণ্ডেশ্যন, ইন্‌ক'ৰ্প'ৰেছন হৈছে এটা আমেৰিকান অব্যৱসায়িক দাতব্য সংস্থা। ফ্ল'ৰিডাৰ আইনৰ অধীনত ইয়াক প্ৰতিষ্ঠা কৰা হৈছিল আৰু ইয়াৰ মুখ্য কাৰ্যালয় চান ফ্ৰান্সিচ্‌ক', কেলিফ'ৰ্নিয়াত অৱস্থিত। ই কেইবাটাও অনলাইন সহযোগিতামূলক ৱিকি প্ৰকল্প পৰিচালনা কৰে, যেনে-ৱিকিপিডিয়া, ৱিক্সনেৰী, ৱিকিক্কোৱ'ট, ৱিকিবুক্‌ছ, ৱিকিচ'ৰ্ছ, ৱিকিমিডিয়া কমন্‌ছ, ৱিকিস্পিচিজ, ৱিকিনিউজ, ৱিকিভাৰ্চিটী, ৱিকিমিডিয়া ইনকিউবেটৰ, মেটাৱিকি আৰু বৰ্তমান নিষ্ক্ৰিয় নুপিডিয়াৰ মালিকীস্বত্ব আছে। ইয়াৰ মুখ্য প্ৰকল্প ৱিকিপিডিয়া বিশ্বজুৰি সৰ্বোচ্চ দৰ্শিত দহটা ৱেবচাইটৰ এটা। ২০০৩ চনৰ ২০ জুনত ৱিকিপিডিয়াৰ সহ-প্ৰতিষ্ঠাপক জিম্মী ৱেল্‌ছএ ৱিকিমিডিয়া ফাউণ্ডেশ্যন আনুষ্ঠানিকভাৱে মুকলি ঘোষণা কৰে। তাৰ আগতে তেওঁ "ব'মিছ" নামৰ নিজৰ প্ৰতিষ্ঠানটোৰ নামত ৱিকিপিডিয়া পৰিচালনা কৰি আছিল।
২০১৫ চনৰ তথ্য অনুসৰি এই ফাউণ্ডেশ্যনত প্ৰায় ২৫০জন লোকে কাম কৰে আৰু ইয়াৰ বাৰ্ষিক ৰাজহ ৫ কোটি আমেৰিকান ডলাৰতকৈও অধিক। বৰ্তমান লাইলা ট্ৰেটিক'ভ এই ফাউণ্ডেশ্যনৰ কাৰ্যবাহী সঞ্চালক আৰু পেট্ৰিচিঅ' লৰেণ্টে ব'ৰ্ডৰ অধ্যক্ষ।
উদ্দেশ্য
ৱিকিমিডিয়া ফাউণ্ডেশ্যন এক ৰাজহুৱা সাহায্য হিচাপে আমেৰিকা যুক্তৰাষ্ট্ৰৰ আভ্যন্তৰীন ৰাজহ ক'ড 501(c)(3)ৰ অন্তৰ্গত। ইয়াৰ National Taxonomy of Exempt Entities (NTEE) ক'ড হৈছে C60 (প্ৰাপ্তবয়স্ক শিক্ষা, শিক্ষাৰ প্ৰসাৰ)। ফাউণ্ডেশ্যনটোৰ আইনী নীতিয়ে শিক্ষামূলক বিষয়বস্তুৰ সংগ্ৰহ আৰু উন্নয়ন কৰি সেইবোৰক বিশ্বজুৰি সফলতাৰে বিয়পাই দিয়াৰ উদ্দেশ্য ঘোষণা কৰে।
ৱিকিমিডিয়া ফাউণ্ডেশ্যনৰ ঘোষিত লক্ষ্য হৈছে মুক্ত বিষয়বস্তু থকা, ৱিকি-নিৰ্ভৰ প্ৰকল্পৰ নিৰ্মাণ আৰু সমগ্ৰ বিষয়বস্তু ৰাইজক বিনামূলীয়াকৈ বিতৰণ কৰা। এয়া ফাউণ্ডেশ্যনৰ ব্যৱহাৰিক চৰ্ত্তসমূহৰ বাবেই সম্ভৱপৰ হৈছে (জুন ২০০৯ত CC-BY-SA লাইচেঞ্চ আদৰি ল'বলৈ আপডেট আৰু অনুমোদন কৰা হয়)।
ইতিহাস আৰু বিকাশ
left|thumb|180px|[[strategy:Wikimedia Movement Strategic Plan Summary|Wikimedia Movement Strategic Plan]] thumb|200px|ডিচেম্বৰ ২০০৮ চনত ৱিকিমিডিয়া ফাউণ্ডেশ্যনৰ প্ৰতিষ্ঠাপক [[জিম্মী ৱেলছ]] thumb|200px|Beyond the Encyclopedia: The Frontiers of Free Knowledge - presentation by [[Erik Möller about the state of the Wikimedia Foundation's projects in 2010]]
২০ জুন, ২০০৩ চনত ৱিকিপিডিয়া আৰু ন্যুপিডিয়াৰ পৰা ৱিকিমিডিয়া ফাউণ্ডেশ্যনৰ সৃষ্টি হয়। ই ১৭ চেপ্তেম্বৰ, ২০০৪ চনত United States Patent and Trademark Officeত ৱিকিপিডিয়া ট্ৰেডমাৰ্ক হিছাপে ব্যৱহাৰ কৰিবলৈ আবেদন জনায়। ১০ জানুৱাৰী, ২০০৬ চনত এই চিহ্নটোৰ পঞ্জীয়ন অনুমোদিত হয়। ১৬ ডিচেম্বৰ ২০০৪ত জাপানত আৰু ২০ জানুৱাৰী ২০০৫ত ইউৰোপীয়ান ইউনিয়নত ট্ৰেডমাৰ্ক সুৰক্ষা প্ৰদান কৰা হয়। কাৰিকৰীগতভাৱে চাৰ্ভিছ মাৰ্কটোৰ পৰিসীমাৰ ভিতৰত আছে: "ইণ্টাৰনেটৰ জৰিয়তে সাধাৰণ বিশ্বকোষীয় জ্ঞানৰ ক্ষেত্ৰত তথ্যৰ ব্যৱস্থা" (Provision of information in the field of general encyclopedic knowledge via the Internet। গ্ৰন্থ আৰু ডি.ভি.ডি.ৰ দৰে আন কিছু সামগ্ৰীৰ বাবেও ৱিকিপিডিয়া ট্ৰেডমাৰ্ক ব্যৱহাৰৰ পৰিকল্পনা আছে।
"ৱিকিমিডিয়া" নামটো আমেৰিকান লেখক শ্বেল‌ডন ৰেম্পটনে ২০০৩ চনৰ মাৰ্চত ইংৰাজী মেইলিং তালিকালৈ লিখোঁতে উদ্ভাৱন কৰে।
ফাউণ্ডেশ্যনৰ ঘোষণাৰ লগে লগে ৱিকিপিডিয়া, ৱিক্স্যনেৰী আৰু ন্যুপিডিয়াৰ সকলো ড'মেইন নামৰ লগতে ব'মিছ বা ৱেল‌ছে নিজেই তৈয়াৰ কৰা এই প্ৰকল্পবোৰত জড়িত সকলো সামগ্ৰীৰ অনুজ্ঞাপত্ৰ ৱিকিমিডিয়ালৈ স্থানান্তৰ কৰা হয়। ৱিকিমিডিয়া প্ৰকল্পৰ বাবে ব্যৱহৃত কম্পিউটাৰ সঁজুলিসমূহো ৱেল্‌ছে ফাউণ্ডেশ্যনলৈ দান কৰে। ফাউণ্ডেশ্যনে "wikimedia.org" আৰু "wikimediafoundation.org" ড'মেইন নাম লাভ কৰে।
২০০৫ চনৰ এপ্ৰিলত আমেৰিকা যুক্তৰাষ্ট্ৰৰ Internal Revenue Serviceএ "প্ৰাপ্তবয়স্ক শিক্ষা, শিক্ষাৰ প্ৰসাৰ" শ্ৰেণীত শৈক্ষিক ফাউণ্ডেশ্যন হিছাপে ৱিকিমিডিয়া ফাউণ্ডেশ্যনৰ অনুমোদন জনায়, আৰু ইয়ালৈ প্ৰদান কৰা সাহায্য আমেৰিকাত উপাৰ্জন কৰ-মুক্ত হোৱাৰ পথ সূচল হয়।
২০০৬ চনৰ ১১ ডিচেম্বৰত ৱিকিমিডিয়া ফাউণ্ডেশ্যন ব'ৰ্ডে লক্ষ্য কৰে যে ফ্ল'ৰিডাৰ আইন পঞ্জীয়নৰ নীতি পালন কৰিব নোৱাৰাৰ ফলত প্ৰতিষ্ঠানটো পূৰ্বে পৰিকল্পনা কৰাৰ দৰে সহযোগিতামূলক প্ৰতিষ্ঠান হ'ব নোৱাৰিলে। তাৰপিছত ব'ৰ্ডে সদস্যতাৰ সকলো অধিকাৰ আৰু কাৰ্যৰ প্ৰসংগ আঁতৰাবলৈ নিয়মৰ সালসলনি কৰে।
২০০৭ চনৰ ২৫ চেপ্তেম্বৰত প্ৰতিষ্ঠানৰ সকলো কাৰ্যকলাপ চান ফ্ৰান্সিচ্‌ক' উপকূল অঞ্চললৈ স্থানান্তৰ কৰাৰ অৰ্থে ব'ৰ্ডে জাননী জাৰি কৰে। ইয়াৰ কাৰণ আছিল একে ভাৱসম্পন্ন অনুষ্ঠান-প্ৰতিষ্ঠান আৰু সম্ভাব্য সহযোগীৰ নিকট অৱস্থিতি, আৰু ছেইণ্ট পিটাৰ্ছবাৰ্গতকৈ অধিক সুলভ বা সূচল আন্তঃৰাষ্ট্ৰীয় যাতায়তৰ ব্যৱস্থা।
২০১০ চনৰ ১৬ এপ্ৰিলত কোনো ৱিকিমিডিয়াৰ প্ৰকল্পত এশকোটিতম সম্পাদনা কৰা হয়।
অন্যান্য
শ্ৰেণী:ৱিকিমিডিয়া ফাউণ্ডেশ্যন শ্ৰেণী:শৈক্ষিক প্ৰতিষ্ঠান শ্ৰেণী:অব্যৱসায়িক সংস্থা
ৱিকিপিডিয়াৰ চেন্সৰ
মুক্ত অনলাইন বিশ্বকোষ ৱিকিপিডিয়াক বিশ্বৰ বহুতো দেশত চেন্সৰ বা অৱৰোধ কৰা হৈছে, যাৰ ভিতৰত চীন, ফ্ৰান্স, জাৰ্মানী, ইৰান, পাকিস্তান, ৰাছিয়া, চৌদি আৰৱ, ছিৰিয়া, থাইলেণ্ড, তুনিছিয়া, তুৰস্ক, যুক্তৰাজ্য, উজিবেকিস্তান আৰু ভেনিজুৱেলা উল্লেখযোগ্য। ইয়াৰে কিছুমান উদাহৰণ হৈছে বিস্তৃত ইণ্টাৰনেট চেন্সৰশ্বিপৰ উদাহৰণ য'ত ৱিকিপিডিয়াৰ সমল অন্তৰ্ভুক্ত আছিল। আনবোৰ হৈছে অগ্ৰহণযোগ্য বুলি বিবেচনা কৰা ৱিকিপিডিয়া নিৰ্দিষ্ট সমলসমূহ চোৱা প্ৰতিৰোধ কৰা। এই অৱৰোধবোৰৰ দৈৰ্ঘ্য ভিন্ন, যি কিছুদিন বা কেইবাবছৰো হ'ব পাৰে। যেতিয়া ৱিকিপিডিয়া এইচটিটিপি প্ৰটোকলত চলিছিল, তেতিয়া দেশৰ চৰকাৰবোৰে কোনো নিৰ্দিষ্ট প্ৰবন্ধ অৱৰোধ কৰিবলৈ সক্ষম হৈছিল। অৱশ্যে, ২০১১ চনত ৱিকিপিডিয়া এইচটিটিপিএছ প্ৰটোকলত চলিবলৈ আৰম্ভ কৰে আৰু ২০১৫ চনত সম্পূৰ্ণৰূপে এইচটিটিপিএছলৈ সলনি হয়। তেতিয়াৰ পৰা, চেন্সৰকৰণৰ একমাত্ৰ বিকল্প হৈছে এক নিৰ্দিষ্ট ভাষাৰ বাবে সমগ্ৰ ৱেবছাইটো অৱৰুদ্ধ কৰা, যাৰ ফলত কিছুমান দেশে তেওঁলোকৰ অৱৰোধ উঠাই লৈছিল আৰু আন কিছুমানে তেওঁলোকৰ অৱৰোধ সমগ্ৰ ৱেবছাইলৈ সম্প্ৰসাৰিত কৰিছিল।
২৩ এপ্ৰিল ২০১৯ৰ পৰা বৰ্তমানলৈ চীনত ৱিকিপিডিয়া অৱৰুদ্ধ হৈ আছে। চীনত ৱিকিপিডিয়াৰ প্ৰবেশাধিকাৰ সময়ৰ লগত সলনি হৈ আছে আৰু অন্যান্য ভাষা সংস্কৰণতকৈ মাণ্ডাৰিন চীনা ভাষাৰ সংস্কৰণ অধিক টানকৈ নিয়ন্ত্ৰণ কৰা হৈছে। এপ্ৰিল ২০১৯ৰ অনুসৰি, ৱিকিপিডিয়াৰ সকলো ভাষাৰ সংস্কৰণে চীনত অৱৰুদ্ধ কৰা হৈছে।
লেটিন আখৰ বি
thumb|বি বি অৰ্থাৎ B বা b আই এছ অ' বেচিক লেটিন এলফাবেটৰ দ্বিতীয় আখৰ।
ভাষিক লিপিত
বি আখৰ ইংৰাজী ভাষাত 'ব্‌' উচ্চাৰণৰ বাবে ব্যৱহৃত।  যেনে ball হ'ল বল।  কেতিয়াবা ই মৌন হয়, যেনে bomb হ'ল বম।  কিছু শব্দত যেনে debt, doubb, subtleত প্ৰকৃত লেটিন প্ৰতিশব্দ debitum, dubito, sutilis আদিৰ লগত মিলাবলৈ ষোড়শ শতিকাত যোগ কৰা হ'ল।  ব্‌ ধ্বনি গ্ৰিম নিয়মৰ অন্তৰ্গত বাবে ব্‌ উচ্চাৰিত b যুক্ত অনেক ইংৰাজী শব্দৰ লগত সম্বন্ধিত আন আন ভাৰতীয়-ইউৰোপীয় শব্দ কিছুমানত ভ্‌, প্‌ আদিহে উচ্চাৰিত হয়।  যেনে ইংৰাজী brother আদি।  আন কেইবাটাও ভাষাতো ব্‌ ধ্বনিৰ বাবে b ব্ব্যৱহাৰ কৰা হয়।
এষ্ট'নিয়ান, আইচলেণ্ডিক আৰু চীনা পিন্যিনত b ভইচলেচ /p/ ধ্বনিৰ বাবে ব্যৱহৃত হয়।  ফিজিয়ানত bয়ে প্ৰিনেচেলাইজড /mb/, হ'চাত ইম্প্ল'চিভ /ɓ/ আৰু আন আন ভাষাত ভিন ভিন ধৰণে ব্যৱহাৰ হয়।
আন্তৰ্জাতিক ধ্বনিতান্ত্ৰিক বৰ্ণমালাত ব্যৱহাৰ
আই পি এ'ত [b]য়ে ভইচড বাইলেবিয়েল ষ্টপ ফ'ন বুজায়।  ভিন ভিন ভাষাৰ বাবে /b/য়ে লেনিচ ফ'নেম ব্বুজায় যি ভইচড নহ'বও পাৰে।
সংগীত লিপিত
B সংগীতৰ লিপিতো ব্যৱহৃত।  ইংৰাজী-ভাষী দেশসমূহত ই Cত নিৰ্মিত ক্ৰ'মেটিক স্কেলৰ দ্বাদশ ন'ট বুজায়।  মধ্য ইউৰোপ আৰু স্কেণ্ডিনেভিয়াত Bয়ে বি ফ্লেটহে বুজায় আৰু ক্ৰ'মেটিক স্কেলৰ দ্বাদশ ন'তটোক বুজাবলৈ H ব্যৱহাৰ কৰে। Bৰ পুৰণা ৰূপ বি কুৱাড্ৰাটাম  ♮য়ে নেচাৰেল আৰু বি ৰ'টাণ্ডাম ♭য়ে ফ্লেট বুজায়।
গণক যন্ত্ৰৰ ক্ষেত্ৰত
গণক যন্ত্ৰৰ ক্ষেত্ৰত B এক বাইটৰ চিহ্ন।
ইঞ্জিনিয়াৰিঙত
ইঞ্জিনিয়াৰিঙত B বে'লৰ চিহ্ন।
ৰসায়ন বিজ্ঞানত
ৰসায়ন বিজ্ঞানত B ব'ৰণৰ চিহ্ন।
তথ্য সংগ্ৰহ
শ্ৰেণী:বৰ্ণমালা
সাৱিত্ৰী (অভিনেত্ৰী)
সাৱিত্ৰী গনেশান (জন্মতে: নিশংকাৰা সাৰাসাৱানীদেৱী) আছিল এগৰাকী ভাৰতীয় ছবিৰ অভিনেত্ৰী, এগৰাকী গায়িকা, নৃত্যশিল্পী, পৰিচালক আৰু প্ৰযোজক। তেখেতে মূলতঃ তেলেগু আৰু তামিল ভাষাৰ ছবিৰ লগত জড়িত আছিল। তদুপৰি, কানাড়া, মালায়ালম আৰু হিন্দী ছবিত কৰা অভিনয়-কৰ্মৰ বাবেও তেখেত জনাজাত।
সাৱিত্ৰীয়ে অভিনয় কৰা প্ৰথমখন উল্লেখযোগ্য ছবি আছিল ১৯৫২ চনত মুক্তিলাভ কৰা তেলেগু ছবি পেল্লী চেচ্ছি চুড়ো। তেলেগু ভাষাৰ ছবি চিভাৰাকু মিগিলেড়ি ৰ বাবে ১৯৬০ চনত তেখেতে ৰাষ্ট্ৰপতিৰ পুৰস্কাৰ লাভ কৰে। ১৯৬৮ চনত তেখেতে তেলেগু ছবি চিন্নাৰি পাপালু পৰিচালনা আৰু প্ৰযোজনা কৰে, যাৰ বাবে তেখেতে ৰাজ্যিক স্তৰত শ্ৰেষ্ঠ কাহিনী-চিত্ৰৰ নন্দী বঁটা (ৰূপৰ) লাভ কৰে। তেখেতক সততে ''মহানতী! আৰু নদীগায়াৰ থিলগাম'' বুলি কোৱা হয়।
১৯৯৯ চনত অনুষ্ঠিত ৩০ সংখ্যক ভাৰতৰ আন্তঃৰাষ্ট্ৰীয় ছবি মহোৎসৱৰ "ছবিক্ষেত্ৰত নাৰী" শিতানত সাৱিত্ৰীক "তৰাৰ মাজত থকা চন্দ্ৰ" সন্মানেৰে বিভূষিত কৰা হয়। ২০১৮ চনত মুক্তিলাভ কৰা তেখেতৰ জীৱন-আধাৰিত ছবি "মহানতী"য়ে সেই বছৰতে মেলবৰ্ণৰ ভাৰতীয় ছবি মহোৎসৱত "ছবিজগতত সমতা বঁটা" অৰ্জন কৰে।
প্ৰাৰম্ভিক জীৱন
সাৱিত্ৰীৰ জন্ম হৈছিল বৰ্তমানৰ অন্ধ্ৰ প্ৰদেশস্থিত গুণ্টুৰ জিলাত; ১৯৩৬ চনৰ ৬ ডিচেম্বৰ তাৰিখে। তেখেতেৰ পিতৃ আছিল নিশাংকাৰা গুৰুভায়া আৰু মাতৃ আছিল নিশাংকাৰা শোভদ্ৰামা। ছমাহ বয়সতেই তেখেতৰ পিতৃৰ দেহাৱসান হৈছিল। তাৰপাছত মাতৃয়ে তেখেতক জ্যেষ্ঠ ভগ্নী মাৰুতিৰ সৈতে তেখেতৰ খুৰীয়েক আৰু খুৰায়েকৰ ঘৰলৈ লৈ যায়। নৃত্যত সাৱিত্ৰীৰ ৰাপ দেখা পাই তেখেতৰ খুৰায়েক কুমাৰেড্ডী ভেংকটাৰামায়া চৌধুৰীয়ে তেখেতক নৃত্য বিদ্যালয়ত নাম লগাই দিয়ে।
১৯৫২ চনত সাৱিত্ৰীয়ে তামিল অভিনেতা জেমেনি গনেশানৰ লগত বিবাহপাশত আবদ্ধ হয়। ১৯৪৮ চনত তেওঁলোকৰ সাক্ষাৎ হৈছিল। এইখন বিবাহৰ ফলত খুৰায়েকৰ লগত তেখেতৰ স্থায়ী বিচ্ছেদ ঘটে, কিয়নো জেমেনি গনেশান ইতিমধ্যেই বিবাহিত আছিল। জেমেনিৰ চাৰিটা সন্তান আছিল আৰু অভিনেত্ৰী পুষ্পাৱলীৰ লগত এক বিবাহ-বৰ্হিভূত সম্পৰ্ক আছিল। এখন ফটোগ্ৰাফত সাৱিত্ৰীয়ে "সাৱিত্ৰী গণেশ" বুলি হস্তাক্ষৰ কৰাৰ পাছত জেমেনি আৰু সাৱিত্ৰীৰ বিবাহখনৰ বিষয়ে সমাজ অৱগত হ'ল। জেমিনি গনেশানে সাৱিত্ৰীৰ সৈতে বৈবাহিক বান্ধোনত বান্ধ খোৱাৰ সময়ত স্বীকাৰ কৰে যে; পুষ্পাৱলীৰ ফালৰ পৰা তেওঁৰ দুটি সন্তান আছে। আনহাতে সাৱিত্ৰী-জেমেনিৰ সংসাৰলৈ এটি পুত্ৰ আৰু এটি কন্যা সন্তান আহে।
কৰ্মজীৱন
সাৱিত্ৰীয়ে শৈশৱ কালতে কিছুমান নৃত্য-নাটিকাত অভিনয় কৰিছিল। তাৰ লগতে "কোংগাৰা জাগায়া" নামৰ থিয়েটাৰ কোম্পানী এটাৰ লগতো জড়িত আছিল। বোলছবিত কাম কৰাৰ প্ৰত্যাশাৰে বাৰ বছৰ বয়সত তেখেত মাদ্ৰাছলৈ ৰাওনা হৈছিল। অৱশ্যে খুবেই কমবয়সীয়া হোৱা বাবে তেখেতক অভিনেত্ৰীৰ চৰিত্ৰত ৰূপায়ণ কৰিবলৈ দিয়া হোৱা নাছিল। ১৯৫০ চনত "ছামছৰম" নামৰ ছবিত মুখ্য চৰিত্ৰৰ বাবে তেখেতক গ্ৰহণ কৰা হয়। পিছে সাৱিত্ৰী অত্যধিক ভাৱোচ্ছাসত বশৱৰ্তী হোৱাত পৰিচালকে দৃশ্যগ্ৰহণৰ সময়ত কেইবাটাও ৰিটেক ল'বলগা হৈছিল আৰু এসময়ত তেওঁক সেই চৰিত্ৰৰ পৰা আঁতৰাই দিয়া হৈছিল। তেখেতে ছবিখনত নামমাত্ৰহে অভিনয় কৰিবলৈ পালে। পৰৱৰ্তী বছৰ "ৰূপৱতী" আৰু "পাতালা ভৈৰৱী"ত তেখেতে আৰু দুটা সৰু চৰিত্ৰ ৰূপয়ান কৰে। তেখেতে জীৱনৰ প্ৰথমটো সাফল্য লাভ কৰিলে "পেল্লি চেচি চুড়ো"ত কৰা অভিনয়ৰ বাবে। ছবিখনত তেখেতে দ্বিতীয় মুখ্য মহিলা চৰিত্ৰটি ৰূপায়ণ কৰিছিল।
অভিনেত্ৰীৰ বাহিৰেও সাৱিত্ৰীয়ে সমাজত পৰোপকাৰী, অতিথিপৰায়ণতাৰ বাবে জনাজাত আছিল। সম্পত্তি ক্ৰয় কৰা আৰু আ-অলঙ্কাৰ কিনাতো তেওঁৰ চখ আছিল। কিন্তু ব্যয় অথবা খৰচৰ ওপৰত সাৱিত্ৰীৰ সম্পূৰ্ণ নিয়ন্ত্ৰণ নাছিল। তেখেতৰ কেৰিয়াৰ ৬০ৰ দশকত নিম্নগামী হ'বলৈ ধৰে। কৰ বিষয়াই আহি তেখেতেৰ ধন-সম্পত্তি বাজেয়াপ্ত কৰে আৰু তেখেতেও অভিনয়লৈ পিঠি দিলে। অথচ কিছুসংখ্যক লোকে কিছুমান অসফল আৰু প্ৰতিশ্ৰুতিহীন ছবি প্ৰযোজনা আৰু পৰিচালনা কৰিবলৈ সাৱিত্ৰীক উৎসাহিত কৰিছিল। আৰ্থিক অচলাৱস্থাৰ সময়ত তেখেতক সহায় কৰা ব্যক্তিৰ ভিতৰত আছিল দাচাৰি নাৰায়ণা ৰাও, যাৰ অধিকাংশ ছবিতেই সাৱিত্ৰীয়ে অভিনয় কৰিছিল; আৰু যিয়ে সাৱিত্ৰীৰ বাবেই ১৯৭৮ চনত "দেৱদাসু মাল্লী পুটাড়ু" ছবিখন নিৰ্মাণ কৰিছিল। সাৱিত্ৰীৰ একমাত্ৰ মালায়ালম ছবিখন আছিল "চুঝী" (১৯৭৩)
তেখেতৰ উল্লেখযোগ্য ছবিৰ ভিতৰত আছে- কালাথুৰ কান্নামা (১৯৫৯), পাছামালাৰ (১৯৬১), পাৱা মান্নিপু (১৯৬১), নৱৰাত্ৰি (১৯৬৪) আৰু থিৰুভিলায়াদাল (১৯৬৫) আদি।
মৃত্যু
১৯টা মাহ কোমাত থকাৰ পাছত মাত্ৰ পঞ্চলিছ বছৰ বয়সতেই ১৯৮১ চনৰ ২৬ ডিচেম্বৰ তাৰিখে সাৱিত্ৰীৰ দেহাৱসান ঘটে। তেখেত উচ্চ ৰক্ত চাপ আৰু ডায়েবেটিছ ৰোগত আক্ৰান্ত হৈ আছিল। ভাৰত চৰকাৰে সাৱিত্ৰীৰ সন্মানাৰ্থে এটা স্মাৰক ডাক টিকট প্ৰৱৰ্তন কৰে।
তথ্যসূত্ৰ
শ্ৰেণী:ভাৰতৰ ব্যক্তি শ্ৰেণী: মৃত ব্যক্তি শ্ৰেণী: দাক্ষিণাত্যৰ অভিনেত্ৰী শ্ৰেণী: ভাৰতীয় অভিনেত্ৰী
গুৱলা সাপ
গুৱলা সাপ (milk snake, বৈজ্ঞানিক নাম-Lampropeltis triangulum) এবিধ অবিষাক্ত সাপৰ প্ৰজাতি৷ ইয়াৰ কমেও ২৪ বিধমান উপ-প্ৰজাতি আছে বুলি জনা যায়৷
বিৱৰণ
গুৱালা সাপ সাধাৰণতে ২০-৬০ ইঞ্চি (৫১-১৫০ ছে:মি:) পৰ্যন্ত দীঘল হ'ব পাৰে৷ ইয়াৰ গাৰ বাকলি (scale) মিহি আৰু উজ্জল ( shiny) হয়৷ ইয়াৰ দেহৰ বৰণ ঘুৰণীয়াকৈ চপৰা-চপৰে থকা (alternating bands)  ৰঙা-ক'লা-হালধীয়া বা বগা-ক'লা -ৰঙা হোৱা দেখা যায়৷
বিতৰণ
গুৱালা সাপ প্ৰধানকৈ এছিয়া, দক্ষিণ-পূব কানাডা, ভেনিজুৱেলা, দক্ষিণ আমেৰিকা আদিত দেখিবলৈ পোৱা যায়৷
বাসস্থান
ইয়াৰ বাসস্থান ঠাইবিশেষে বেলেগ বেলেগ হয়৷ সাধাৰণতে ই বনাঞ্চলত থাকে৷ ই ঘাইকৈ শিলাময় ঠাইত বাস কৰিবলৈ পছন্দ কৰে৷
আচৰণ
গুৱালা সাপ ঘাইকৈ নিশাচৰ৷ ই মাটিত বাস কৰে (terrestrial) আৰু মাটিৰ সৰাপাতৰ সৈতে মিলি থাকিবলৈ চেষ্টা কৰে৷
খাদ্য
পোৱালি গুৱালা সাপে পোক-পতংগ, ফৰিং আৰু কেঁচু আদি খাই জীয়াই থাকে৷ পূৰ্ণবয়স্ক গুৱালা সাপে জেঠীকে আদি কৰি সৰু আকাৰৰ স্তন্যপায়ী প্ৰাণী খায়৷ তাৰোপৰি ই চৰাই, কণী, ভেকুলী, মাছ আৰু অন্য সাপ খাই বুলিও জনা যায়৷
প্ৰজনন
গুৱালা সাপ অণ্ডপ্ৰসৱী (oviparous)৷ ই এবাৰত গড়ে ১০ টাকৈ কণী পাৰে৷ অৱশ্যে ঠাইবিশেষে এই সংখ্যাৰ পৰিৱৰ্তন হয়৷ ই বছৰৰ মে মাহৰ প্ৰথম ভাগৰ পৰা জুন মাহলৈকে প্ৰজনন কৰে৷ জুন-জুলাইত মাইকী গুৱালা সাপে সৰা গছৰ ডালৰ তলত, বা শিলৰ আঁৰত বা গেলা-পচা উদ্ভিদৰ মাজত কণী পাৰে৷ প্ৰায় দুমাহ উমনি দিয়াৰ পিছত আগষ্ট বা ছেপ্টেম্বৰ মাহত  কণী ফুটি পোৱালি জগে৷  গুৱালা সাপ সাধাৰণতে ১২ বছৰ পৰ্যন্ত জীয়াই থাকে৷
স্থিতি
আই ইউ চি এন ৰঙা তালিকাত  অন্তৰ্ভুক্ত কৰা হোৱা নাই যদিও চোৰাং চিকাৰ আৰু বন্য জীৱৰ অনৈতিক বেহাৰ বাবে বহুতো অঞ্চলত এই সাপবিধ ভাবুকিৰ সন্মুখীন হৈছে৷
বাহ্যিক সংযোগ
শ্ৰেণী:সাপ শ্ৰেণী:জীৱবিজ্ঞান
মুকুন্দকাম শৰ্মা
ন্যায়াধীশ ড° মুকুন্দকাম শৰ্মা (ইংৰাজী: Dr. Mukundakam Sharma) (জন্ম: ১৮ ছেপ্টেম্বৰ ১৯৪৬,  কলকাতাত ) ভাৰতৰ উচ্চতম ন্যায়ালয়ৰ এগৰাকী প্ৰাক্তন ন্যায়াধীশ। তেওঁ ২০০৮ চনৰ ৯ এপ্ৰিল তাৰিখে উচ্চতম ন্যায়ালয়ৰ ন্যায়াধীশ হিচাপে নিযুক্ত হৈছিল আৰু ২০১১ চনৰ ১৭ ছেপ্টেম্বৰ তাৰিখে অৱসৰ গ্ৰহণ কৰিছিল।
১৯৭০ চনৰ ১৬ জুন তাৰিখে ড° মুকুন্দকাম শৰ্মা অধিবক্তা হিচাপে পঞ্জীভূত হৈছিল। তেওঁ গুৱাহাটী উচ্চ ন্যায়ালয়ত তেওঁ সাংবিধানিক, সেৱা, অসামৰিক আৰু কৰ সম্পৰ্কীয় বিষয়ত ওকালতি কৰিছিল। তেওঁ অসম আৰু মনিপুৰৰ চৰকাৰী অধিবক্তা হিচাপে কাম কৰাৰ লগতে লগতে ৰে'লৱেৰো অধিবক্তা আছিল। ১৯৮১ চনৰ পৰা ১৯৮৮ চনলৈ তেওঁ মিজোৰামৰ Standing Counsel আৰু ২৮.৪.১৯৮৮ ৰ পৰা ৭.২.১৯৮৯ লৈ একে ৰাজ্যৰে মহাধিবক্তা হিচাপে কৰ্মৰত আছিল। তেওঁ ১.১.১৯৮৮ ত জ্যেষ্ঠ অধিবক্তা হিচাপে মনোনীত হৈছিল। ১৯৯২ চনৰ এপ্ৰিলৰ পৰা ১৯৯৪ চনৰ জানুৱাৰীলৈ তেওঁ নগালেণ্ডৰ মহাধিবক্তা হিচাপে কৰ্মৰত আছিল। ১৯৭৯ চনৰ পৰা ১৯৯২ চনলৈ ড° মুকুন্দকাম শৰ্মা গুৱাহাটী বিশ্ববিদ্যালয় আইন মহাবিদ্যালয়ৰ অংশকালীন প্ৰবক্তা আছিল।
গুৱাহাটী উচ্চ ন্যায়ালয়ৰ স্থায়ী ন্যায়াধীশ হিচাপে ড° মুকুন্দকাম শৰ্মা ১০.১.১৯৯৪ ত নিযুক্ত হৈছিল আৰু ১৪.২.১৯৯৪ ত পাটনা উচ্চ ন্যায়ালয়লৈ বদলি হৈ গৈছিল। ১২.১২.১৯৯৪ ত দিল্লী উচ্চ ন্যায়ালয়লৈ বদলি হৈ শৰ্মা ২৮.১১.২০০৬ ত একে ন্যায়ালয়ৰ ভাৰপ্ৰাপ্ত মূখ্য ন্যায়াধীশ হিচাপে পদোন্নীত হৈছিল। ০৪.১২.২০০৬ ৰ পৰা তেওঁ দিল্লী উচ্চ ন্যায়ালয়ৰ স্থায়ী মূখ্য ন্যায়াধীশ হিচাপে নিযুক্ত আছিল।
৯ এপ্ৰিল ২০০৮ ৰ পৰা ড°মুকুন্দকাম শৰ্মা ভাৰতৰ উচ্চতম ন্যায়ালয়ৰ ন্যায়াধীশ হিচাপে নিযুক্ত হৈছিল ।
ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহ
ভাৰতত ২৮ খন ৰাজ্য আৰু ৮খন কেন্দ্ৰীয় শাসিত অঞ্চল আছে। ভাৰতৰ ৰাজধানী দিল্লী। প্ৰতিখন ৰাজ্যৰে নিজা প্ৰশাসনীয় ব্যৱস্থা আছে। কেন্দ্ৰীয় শাসিত অঞ্চলসমূহ কেন্দ্ৰীয় চৰকাৰে শাসন কৰে। তলত ভাৰতৰ ৰাজ্য আৰু কেন্দ্ৰীয়শাসিত অঞ্চলসমূহৰ ৰাজধানীৰ তালিকাৰ লগতে প্ৰয়োজনীয় বিৱৰণসমূহ উল্লেখ কৰা হৈছে।
ভাৰত চৰকাৰৰ অন্তৰ্গত ভাৰতৰ গৃহ মন্ত্ৰালয়ৰ অধীনত থকা জনগণনা ভাৰতৰ ২০১১ চনৰ লোকপিয়ল অনুসৰি নিম্নোক্ত তালিকাখন প্ৰস্তুত কৰা হৈছে।
বাহ্যিক সংযোগ
* শ্ৰেণী:ভাৰত সম্পৰ্কীয় তালিকা ref>
বৰবালি বগুৱা
বৰবালি বগুৱা (Wood Sandpiper, বৈজ্ঞানিক নাম-Tringa glareola) এবিধ সৰু আকাৰৰ জলচৰ চৰাইৰ প্ৰজাতি। ই 'wader' গোটৰ অন্তৰ্ভুক্ত।
বিৱৰণ
বৰবালি বগুৱাৰ ঠৌঁট চুটি, ঠেং দীঘল আৰু হালধীয়া আৰু পিঠি অংশ মটিয়া হোৱা দেখা যায়।
বিতৰণ
বৰবালি বগুৱাই প্ৰধানত: ইউৰোপ আৰু এছিয়াৰ বিভিন্ন জলাশয় সমূহত প্ৰজনন কৰে। ই আফ্ৰিকা, দক্ষিণ এছিয়া আৰু অষ্ট্ৰেলিয়ালৈ প্ৰব্ৰজন কৰে বুলিও জনা যায়। তদুপৰি অক্টোবৰ আৰু মে মাহত ইয়াক বিভিন্ন প্ৰশান্ত মহাসাগৰীয় দ্বীপ সমূ্হতো দেখা পোৱা যায়।
বাসস্থান
বৰবালি বগুৱা এবিধ জলচৰ চৰাইৰ প্ৰজাতি। ইয়াক সাধাৰণতে প্ৰব্ৰজনকাৰী আৰু স্থানীয় চৰাই হিচাপে বিভিন্ন জলাশয় সমূহত চৰা দেখা পোৱা যায়।
খাদ্য
বৰবালি বগুৱাই অগভীৰ পানী বা বোকাত ঠোঁট গুজি খাদ্যবস্তু বিচাৰি খায়। পোক-পতংগ আৰু অন্যান্য সৰু জলজ প্ৰাণীয়েই ইয়াৰ প্ৰধান খাদ্য।
প্ৰজনন
ই পানীৰ কাষৰ গছত বা কেতিয়াবা মাটিত বাহ সাজি পোৱালি জগায়। মাৰ্চৰ পৰা মে মাহৰ ভিতৰত ই কণী পাৰে। এবাৰত সাধৰণতে চাৰিটা কণী পাৰে। কণীবোৰ শেঁতা সেউজীয়া বৰণৰ হয়।
স্থিতি তথা সংৰক্ষণ
বৰবালি বগুৱাৰ বহুল বিস্তৃতিৰ প্ৰতি লক্ষ্য ৰাখি আই. ইউ. চি. এন. এ ইয়াক সংকটৰ পৰা মুক্ত (Least Concern) বুলি স্বীকৃতি দিছে।
বাহ্যিক সংযোগ
শ্ৰেণী:দলমৰা
প্ৰতিমানহীনতা
সমাজতত্ত্বত প্ৰতিমানহীনতা (anomie) হৈছে সৰ্বসাধাৰণে বা সমূহৰ সদস্য সকলে অনুসৰণ কৰিবলগীয়া কোনো এক নৈতিক মূল্যবোধ, মানদণ্ড, কৰ্ম নীতি বা নিৰ্দেশনা আদিক উভালি পেলোৱা বা ভাঙি পেলোৱাৰ এক সামাজিক অৱস্থা। প্ৰতিমানহীনতাক বিশ্বাস ব্যৱস্থাৰ সংঘাতৰ পৰা বিকশিত হোৱা বুলি অনুমান কৰা হয় আৰু ই ব্যক্তি আৰু সম্প্ৰদায়ৰ মাজত সামাজিক বান্ধোন ভাঙি পেলায় (অৰ্থনৈতিক আৰু প্ৰাথমিক সামাজিকৰণ উভয়তে)। সাধাৰণতে নীতিহীনতা বুলি বুজা এই শব্দটোক ফৰাচী সমাজবিজ্ঞানী ইমিল ডাৰখাইমে তেওঁৰ প্ৰভাৱশালী গ্ৰন্থ ছুইচাইড (১৮৯৭)ত জনপ্ৰিয় কৰি তুলিছিল বুলি বিশ্বাস কৰা হয়। ইমিল ডাৰখাইমে মত প্ৰকাশ কৰিছিল যে প্ৰটেষ্টেণ্টসকলে কেথলিকসকলতকৈ অধিক মাত্ৰাৰ প্ৰতিমানহীনতা প্ৰদৰ্শন কৰে। কিন্তু ডাৰখাইমে প্ৰথমে ১৮৯৩ চনত লিখা 'দ্য ডিভিজন অৱ লেবাৰ ইন ছ'চাইটি' নামৰ গ্ৰন্থখনত এনোমিৰ ধাৰণাটো প্ৰৱৰ্তন কৰিছিল। ডাৰখাইমে কেতিয়াও নীতিহীনতা শব্দটো ব্যৱহাৰ কৰা নাছিল; বৰঞ্চ তেওঁ এনোমিক "বিকাৰগ্ৰস্ততা" আৰু "এটা অতৃপ্ত ইচ্ছাশক্তি" বুলি বৰ্ণনা কৰিছিল।
ডাৰখাইমৰ মতে, ব্যক্তিগত বা গোটৰ মানদণ্ড আৰু বহল সামাজিক মানদণ্ডৰ মাজৰ অমিলৰ পৰা বিশেষকৈ এনোমিৰ উদ্ভৱ হয়; বা সামাজিক নৈতিকতাৰ অভাৱৰ পৰা, যিয়ে নৈতিক নিয়ন্ত্ৰণহীনতা আৰু বৈধ আকাংক্ষাৰ অনুপস্থিতিৰ সৃষ্টি কৰে। এইটো এটা পৰিপোষিত অৱস্থা: "বেছিভাগ সমাজবিজ্ঞানীয়ে এই শব্দটোক ডাৰখাইমৰ সৈতে জড়িত কৰে, যিয়ে এই ধাৰণাটো ব্যৱহাৰ কৰি ব্যক্তিৰ কাৰ্য্যসমূহক সামাজিক নীতি-নিয়ম আৰু পদ্ধতিৰ ব্যৱস্থাৰ সৈতে মিল থকা, বা সংহত কৰা উপায়সমূহৰ কথা ক’বলৈ ব্যৱহাৰ কৰিছিল...এন’মি এটা মিল নোহোৱা অৱস্থা, ই কেৱল নীতি-নিয়মৰ অনুপস্থিতি নহয়। এইদৰে, অত্যধিক কঠিনতা আৰু কম ব্যক্তিগত বিবেচনাৰ সমাজ এখনেও এক প্ৰকাৰৰ বিজুতিৰ সৃষ্টি কৰিব পাৰে..."
তথ্যসূত্ৰ
শ্ৰেণী:সমাজতত্ব
প্লাৱিতা বৰঠাকুৰ
প্লাৱিতা বৰঠাকুৰ এগৰাকী ভাৰতীয় গায়িকা আৰু অভিনেত্ৰী। তেওঁৰ জন্ম অসমৰ দুলিয়াজানত হৈছিল।
প্ৰাৰম্ভিক জীৱন
প্লাৱিতা বৰঠাকুৰৰ পিতৃ প্ৰবীণ বৰঠাকুৰ এজন ভাৰতীয় শাস্ত্ৰীয় সংগীত শিল্পী আৰু মাতৃ এগৰাকী লেখিকা আৰু কবি। তেওঁৰ বায়েক পৰিণীতা বৰঠাকুৰ আৰু প্ৰিয়াংগী বৰঠাকুৰ দুয়োগৰাকী চলচ্চিত্ৰ জগতত সুপ্ৰতিষ্ঠিত। তেওঁ দুলিয়াজানৰ অইল ইণ্ডিয়া টাউনশ্বিপত নিজৰ শৈশৱ অতিবাহিত কৰে। তাৰ পিছত তেওঁ উচ্চশিক্ষাৰ বাবে মুম্বাইৰ জয় হিন্দ কলেজলৈ যায়। তাৰ পৰৱৰ্তী পৰ্যায়ত তেওঁ বিভিন্ন বিজ্ঞাপনৰ জৰিয়তে পেশাদাৰী জীৱন আৰম্ভ কৰে।
কৰ্মজীৱন
প্লাৱিতা বৰঠাকুৰে বলিউডৰ বহুচৰ্চিত তথা সমাদৃত ছবি "পিকে"ৰ জৰিয়তে তেওঁৰ অভিনয় জীৱনৰ পাতনি মেলে। তাত তেওঁ অনুষ্কা শৰ্মাৰ ভনীয়েকৰ এটি সৰু চৰিত্ৰ ৰূপায়িত কৰিছিল। তাৰ পিছত তেওঁ আন এখন বলিউড ছবি "লিপষ্টিক আণ্ডাৰ মাই বোৰ্খা"ত এটি মুখ্য চৰিত্ৰত অভিনয় কৰে।
২০১৭ চনৰ ১৫ জুলাইত তেওঁ জনপ্ৰিয় ৰিয়েলিটি শ্ব' "দা কপিল শৰ্মা শ্ব'"ত একতা কাপুৰ আৰু প্ৰকাশ ঝাৰ লগত উপস্থিত হৈছিল। বৰ্তমান তেওঁ ৰাজস্থানত শ্বুটিং চলি থকা এখন নতুন ছবিৰ লগত ব্যস্ত হৈ আছে।
External links
শ্ৰেণী:অসমীয়া অভিনেত্ৰী শ্ৰেণী:হিন্দী চলচ্চিত্ৰৰ অভিনেত্ৰী
ডিব্ৰু নদী
ডিব্ৰু নদী (Dibru River) হৈছে ব্ৰহ্মপুত্ৰৰ উপনদী। অসমৰ বুঢ়ী দিহিং সংৰক্ষিত বনাঞ্চলৰ মাজৰ খেৰেম নামৰ ঠাইত ডিব্ৰু নদীৰ উৎপত্তি হৈছে। এই নদীখন ডিব্ৰুগড় জিলাত ব্ৰহ্মপুত্ৰৰ লগ লাগিছে।
গতিপথ
ডিব্ৰু নদীখন তিনিচুকীয়া জিলাৰ পূব সীমাৰ বুঢ়ী দিহিং সংৰক্ষিত বনাঞ্চলৰ মাজৰ খেৰেম নামৰ ঠাইৰ পৰা ডিব্ৰুজান নামেৰে ওলাই তাৰ পৰা ডুমডুমা, বালিজান, চাবুৱা হৈ ডিব্ৰুগড় নগৰ পৰা ১৮ কি:মি: পূবত ব্ৰহ্মপুত্ৰত পৰিছে।
ডুমডুমা নৈ
তিনিচুকীয়া জিলাৰ দুৱাৰমৰা সংৰক্ষিত বনৰ ভিতৰত ন দিহিং নৈৰ এটা সুতি ওলায় বৰদুমচা, ডুমডুমা হৈ বৰডুবি চাহবাগিছা পায়। তাৰ পাচত ডুমডুমা নৈ লগ লাগি বিছাকুপি চাহবাগিছাৰ দক্ষিণেদি ৪ কি:মি: আহি ডুমডুমা চহৰত ডিব্ৰু নৈত পৰিছে।
ডাঙৰি নৈ
ডুমডুমাৰ টঙনা গাঁও চাহবাগিছাৰ পশ্চিমৰ লিটংবিলৰ পৰা ওলাই উত্তৰ পশ্চিমমুৱা হৈ ১২ কি:মি: আহি কাকপথাৰ হৈ ডাঙৰি গাঁৱৰ পৰা সদাশিৱ চাহবাগিছাৰ কাষেৰে ঢলা নৈৰ লগ হৈ ফুল বাৰী নামলৈ টৰং চাহবাগিছাৰ উত্তৰেদি ১০ কি:মি: ভটিয়াই ৰাইডাং বিলত সোমাই ডিব্ৰু নৈত পৰিছে।
তথ্য সংগ্ৰহ
শ্ৰেণী:অসমৰ নদী
কৃতি সেনন
কৃতি সেনন (Kriti Sanon; জন্ম: ২৭ জুলাই ১৯৯০) হিন্দী আৰু তেলেগু ভাষাৰ ছবিত অভিনয় কৰা এগৰাকী ভাৰতীয় অভিনেত্ৰী। জয়পী ইনষ্টিটিউট অফ ইনফৰ্মেশ্যন টেকনোল’জীৰ পৰা অভিযান্ত্ৰিক বিষয়ত ডিগ্ৰী লাভ কৰাৰ পিছত তেওঁ চমু সময়ৰ বাবে ফেশ্বন মডেল হিচাপে কাম কৰিছিল। ২০১৪ চনৰ একচন ছবি ১: নেনোক্কাডিনে আৰু হিৰ’পাণ্টীত মূল নাৰী চৰিত্ৰত অভিনয় কৰি সেননে অভিনয় জীৱন আৰম্ভ কৰে। দ্বিতীয়খন ছবিৰ বাবে তেওঁক শ্ৰেষ্ঠ নৱাগতাৰ ফিল্মফেয়াৰ বঁটা পায়।
বাণিজ্যিকভাৱে সফল ৰোমান্টিক কমেডী ছবি বেৰেলি কি বৰ্ফি (২০১৭) আৰু লুকাচুপ্পিত (২০১৯) অভিনয় কৰি সেননে অভিনয় জীৱন আগবঢ়াই নিয়ে। তেওঁৰ কমেডী দিলৱালে (২০১৫) আৰু হাউছফুল ৪ (২০১৯) তেওঁৰ শীৰ্ষৰ উপাৰ্জনকাৰী ছবি আছিল। এগৰাকী ছেৰ’গেট মাতৃৰ ভূমিকাত অভিনয় কৰা মিমি (২০২১) ছবিখনৰ বাবে সেননে শ্ৰেষ্ঠ অভিনেত্ৰীৰ ফিল্মফেয়াৰ বঁটা পাবলৈ সক্ষম হয়।
২০১৯ চনৰ ‘ফৰ্বছ ইণ্ডিয়াৰ চেলিব্ৰিটি ১০০ তালিকা’ত সেননে স্থান লাভ কৰিছে। তেওঁ নিজাকৈ বস্ত্ৰ আৰু ফিটনেছ কোম্পানী স্থাপন কৰিছে আৰু লগতে কেইবাটাও ব্ৰেণ্ড আৰু প্ৰডাক্টৰ এম্বেছাদৰ হিচাপেও কাম কৰিছে।
প্ৰাৰম্ভিক জীৱন
১৯৯০ চনৰ ২৭ জুলাইত নতুন দিল্লীত চাৰ্টাৰ্ড একাউণ্টেণ্ট ৰাহুল সেনন আৰু দিল্লী বিশ্ববিদ্যালয়ৰ পদাৰ্থ বিজ্ঞানৰ অধ্যাপিকা গীতা সেননৰ ঘৰত জন্মগ্ৰহণ কৰে। তেওঁ পাঞ্জাবী সম্প্ৰদায়ৰ। প্ৰাৰম্ভিক পঢ়া-শুনা দিল্লী পাব্লিক স্কুল, আৰ.কে.পুৰমত। পিছলৈ নয়ডাৰ জেপী ইনষ্টিটিউট অফ ইনফৰ্মেচন টেকন'লজিৰ পৰা ইলেক্ট্ৰনিক্স আৰু টেলিকমিউনিকেচন ইঞ্জিনিয়াৰিং প্ৰযুক্তিবিদ্যাত স্নাতক ডিগ্ৰী লাভ কৰে।  অভিনেত্ৰী হোৱাৰ আগতে তেওঁ চমু সময়ৰ বাবে মডেল হিচাপে কাম কৰিছিল। তেওঁৰ ভনীয়েক নুপুৰো এগৰাকী অভিনেত্ৰী।
অভিনয় জীৱন
২০১৪ চনত তেলেগু চাইকোল’জীকেল একচন থ্ৰিলাৰ ১: নেনোক্কাদিনত মহেশ বাবুৰ চৰিত্ৰৰ প্ৰেমাস্পদৰ চৰিত্ৰত অভিনয় কৰি সেননে অভিনয়ত আত্মপ্ৰকাশ কৰে। ছবিখনৰ বাবে তেওঁ সাগৰত চিত্ৰগ্ৰহণ কৰা একচন ছিকুৱেন্সত অংশগ্ৰহণ কৰিবলগীয়া হৈছিল; এই অভিজ্ঞতা সম্পৰ্কে তেওঁ কৈছিল যে তেওঁ যথেষ্ঠ পৰিমাণএ নাৰ্ভাছ অনুভৱ কৰিছিল, কাৰণ তেওঁ সাঁতুৰিব নাজানিছিল। ‘দ্য টাইমছ অফ ইণ্ডিয়া’ আৰু ‘চিফী’ৰ পৰ্যালোচনতা তেওঁৰ সৌন্দৰ্য্য আৰু অভিনয় পাৰদৰ্শিতাৰ উল্লেখ কৰা হৈছিল। ১: নেনোক্কাডিনৰ প্ৰথম সূচী সম্পূৰ্ণ কৰাৰ পিছত সেননে নৱাগত টাইগাৰ শ্ৰফৰ বিপৰীতে হিন্দী একচন ছবি হিৰোপাণ্টিৰ বাবে চুক্তিবদ্ধ হয়। তেওঁ দুয়োখন ছবিৰ বাবে সময়ৰ ভাগবতৰা কৰিবলগীয়া হৈছিল। বাণিজ্য সাংবাদিক তৰণ আদৰ্শই মতামত দিছিল যে ছাননৰ "এগৰাকী তাৰকাৰ গুণ আছে"। কিন্তু ‘দ্য টাইমছ অফ ইণ্ডিয়া’ৰ সমালোচক সৃজনা দাসে তেওঁৰ আৱেগপ্ৰৱণতাক সমালোচনা কৰি ইয়াক "তীব্ৰতাকৈ অধিক নৰম" বুলি অভিহিত কৰিছিল। হিৰ'পেন্টিয়ে এখন ব্যৱসায় সফল ছবি হিচাপে সাব্যস্ত হয়। ১: নেনোক্কাডিনৰ বাবে সেনন শ্ৰেষ্ঠ নৱাগতাৰ SIIMA বঁটাৰ বাবে মনোনীত হয় আৰু হিৰোপান্তিৰ বাবে শ্ৰেষ্ঠ নৱাগতাৰ ফিল্মফেয়াৰ বঁটা লাভ কৰে।
বাহ্যিক সংযোগ
শ্ৰেণী:ফিল্মফেয়াৰ বঁটা বিজয়ী শ্ৰেণী:হিন্দী চলচ্চিত্ৰৰ অভিনেত্ৰী
অ'পেন (কোম্পানী)
অ'পেন (ইংৰাজী: Open) এটি বিত্তীয় প্ৰযুক্তি সম্বন্ধীয় কোম্পানী। এই কোম্পানীৰ মুখ্য দপ্তৰ ভাৰতত স্থিত। অ'পেন ভাৰতৰ এশতম্‌ একশৃংগ কোম্পানী হ'ল মে' ২০২২ চনত। ই এক নব্য-বেংক (neo-bank)। কোম্পানীটোৰ প্ৰায় ২.৩ নিযুত গ্ৰাহক আছিল ২০২২ চনত।
প্ৰতিষ্ঠা আৰু কৰ্ম
অ'পেন এটি বিত্তীয় প্ৰযুক্তি সম্বন্ধীয় কোম্পানী যিয়ে ব্যৱসায় বেংকিং আৰু খৰচ পৰিকল্পনা আদিৰ সৈতে সম্বন্ধ থকা সেৱা প্ৰদান কৰে। লঘু আৰু মধ্যমীয়া ব্যৱসায়সকলক এই কোম্পানীয়ে বিশেষভাৱে সেৱা প্ৰদান কৰে।
বিনিয়োগ
গুগল, টামাচেক, ভিচা আৰু জাপানৰ চফ্টবেংকে এই কোম্পানীত প্ৰায় ১০০ নিযুত ডলাৰ পূৰ্বতে বিনিয়োগ কৰিছিল। চেৰিজ ডিত আই আই এফ এল, চিংগাপুৰৰ চৰকাৰী কোম্পানী টামাচেক, আমেৰিকী বিনিয়োগকাৰী ব্যৱসায় টাইগাৰ গ্ল'বেল আৰু ভাৰতীয় কোম্পানী থ্ৰি ৱান ফ'ৰে অ'পেনত ৫০ নিযুত ডলাৰ বিনিয়োগ কৰি কোম্পানীটোৰ মূল্যায়ন ১ বিললিয়ন ডলাৰলৈ বৃদ্ধি কৰিলে, যাৰ পাছত ই হৈ পৰিল ভাৰতৰ এশতম আৰু কেৰালাৰ প্ৰথম একশৃংগ কোম্পানী।
ড'ৰ (চলচ্চিত্ৰ)
ড'ৰ (হিন্দী: डोर; উৰ্দু:‎ڈور) হৈছে নাগেশ কুকুনুৰে লিখা আৰু পৰিচালনা কৰা ২০০৬ চনৰ এখন ভাৰতীয় নাট্যধৰ্মী চলচ্চিত্ৰ। আয়েশা টাকিয়া, গুল পানাগ আৰু শ্ৰেয়াস তালপাড়েই ইয়াত মুখ্য ভূমিকা লৈছিল। মূল মালয়ালম চলচ্চিত্ৰ পেৰুমাঝক্কালমৰ (২০০৪) পুনৰ্নিৰ্মাণ এই চলচ্চিত্ৰখনে ২০০৬ চনৰ ২২ ছেপ্টেম্বৰত মুক্তি পোৱাৰ পিছতেই সমালোচকৰ ইতিবাচক সঁহাৰি লাভ কৰে।
ইলাহী হিপটুলাই প্ৰযোজনা কৰা এই চলচ্চিত্ৰখনৰ চিত্ৰনাট্য সুদীপ চেটাৰ্জীৰ আৰু ইয়াৰ সম্পাদনা কৰিছে সঞ্জীৱ দত্তই। ইয়াৰ মূল ভাষা হিন্দী যদিও ঠাইবিশেষে উৰ্দুও ব্যৱহাৰ কৰা হৈছে। আৱহ সংগীত চেলিম-চুলেইমান যুটীৰ।
কাহিনীৰ সাৰাংশ
জীনত হিমাচল প্ৰদেশৰ বাসিন্দা এগৰাকী স্বাধীন মহিলা। তেওঁ নিজ প্ৰেমিক আমীৰ খানক বিয়া কৰাবলৈ সিদ্ধান্ত লয়। বিয়াৰ পিছত এক নতুন জীৱিকাৰ সৈতে ছৌদি আৰৱলৈ ৰাওনা হয়।
মীৰা এক সৰল ৰাজস্থানী হিন্দু মহিলা। এক পাৰম্পৰিক ৰাজস্থানী পৰিয়াললৈ বিয়া হৈ আহি তেওঁৰ জীৱনৰ গঠনশীল সময়ছোৱা সমাজৰ নীতি-নিয়ম আৰু প্ৰথাৰ মাজেৰে হাউলীৰ চাৰিবেৰৰ মাজতে আৱদ্ধ হৈ পৰিছে। কাকতালীয়ভাৱে মীৰাৰ স্বামী শংকৰো তেওঁৰ নতুন কৰ্মস্থলী ছৌদি আৰৱলৈ ৰাওনা হৈছে। শংকৰৰ অবিহনে মীৰাৰ জীৱনটো কঠিন হৈ পৰিছে। শংকৰে নিয়মিতভাৱে পৰিয়াললৈ উপাৰ্জনৰ অংশ পথাইছে। তেনেতে এদিন মীৰাই খবৰ পাইছে যে তেওঁৰ কোঠাৰ লগৰীয়াজনৰ হাতত অসাৱধানবঃশত এক দুৰ্ঘটনাত শংকৰৰ মৃত্যু হৈছে।
ইয়াৰ পিছতেই ৰাজস্থানী পৰম্পৰা অনুসৰি মীৰাই বৈধৱ্যৰ সাঁজ পিন্ধিব লগা হৈছে। পৰিয়ালৰ বাকী সদস্যসমূহে পৰিয়ালৰ একমাত্ৰ উপাৰ্জনকাৰী শংকৰক হেৰুওৱাৰ দুখ মীৰাৰ ওপৰত উজাৰ কৰিছে আৰু তেওঁলোকৰ পৰিয়াললৈ দুৰ্ভাগ্য কঢ়িয়াই অনা বুলি মীৰাক জগৰীয়া কৰিছে। তেওঁ এই সকলোবোৰ নীৰৱে সহ্য কৰি গৈছে।
আনহাতেদি জীনতে শুনিবলৈ পায় যে ছৌডি আৰৱত তেওঁৰ স্বামীক হত্যাৰ অভিযোগত গ্ৰেপ্তাৰ কৰা হৈছে। তেওঁ পতিয়ন যায় যে এয়া নিশ্চয়কৈ এক দুৰ্ঘটনা। কিন্তু ছৌদি আৰৱৰ আইনে ক্ষমাদান নকৰি আমীৰৰ মৃত্যুদণ্ডৰ আদেশ দিয়ে। এজন ভাৰতীয় বিষয়াই জীনতক কয় যে নিহতৰ পত্নীয়ে ক্ষমাদান কৰিলে ছৌডি আইনে আচামীক ৰেহাই দিয়ে। হাতত কেৱল শংকৰ আৰু আমীৰৰ এখন যুগ্ম আলোকচিত্ৰ লৈ তেওঁ মীৰাক বিচাৰি ৰাওনা হয়। যাত্ৰাপথত তেওঁ এক বহুৰূপীয়াক লগ পায়। বহুৰূপীয়াজনে নিজকে কলা আৰু অনুকৰণ কৰিব পৰা বহুমুখী প্ৰতিভাধাৰী হিচাপে চিনাকি দিয়ে। পিছত তেওঁ এজন ঠগ প্ৰমাণিত হয় আৰু জীনতৰ বয়-বস্তুবোৰ চুৰি কৰি নিয়ে। অৱশ্যে জীনত বিপদত পৰাত নিজা কলাত্মক গুণেৰে তেওঁ তাইক উদ্ধাৰ কৰিবলৈ আহে। যেতিয়া জীনতে বহুৰূপীয়াৰ আগত নিজৰ উদ্দেশ্যৰ কথা ব্যাখ্যা কৰে তেতিয়া সহানুভূতিশীল হৈ সি তেওঁক সহায় কৰিব খোজে। দুয়ো লগ হৈ সিঙ হাউলীটো (শংকৰৰ ঘৰ) বিচাৰি উলিয়ায় আৰু শংকৰৰ পৰিয়ালক আমীৰৰ ভুলৰ বাবে ক্ষমা কৰি দিবলৈ অনুৰোধ জনায়। অৱশ্যে এই কাৰ্যত তেওঁলোক সফল নহ'ল। জীনতে ধাৰণা কৰে যে মীৰাৰ সৈতে বন্ধুত্ব কৰিলে এই কামত সহায় হ'ব।
মীৰা দৈনিক যোৱা এক মন্দিৰত দুয়ো প্ৰথম লগ হয়। প্ৰথমাৱস্থাত জীনতে তেওঁৰ আগমণৰ প্ৰকৃত উদ্দেশ্যৰ কথা লুকুৱাই ৰাখে। কেইটামান সপ্তাহতে দুয়োৰে মাজত ভাল বন্ধুত্বই গঢ় লৈ উঠে। ইয়াৰ ফলস্বৰূপে মীৰাই পৰম্পৰাৰ খোলাটোৰপৰা ওলাই আহি কিছু স্বাধীনতাৰ সোৱাদ পায়।
ইয়াৰ মাজতে শংকৰহঁতৰ হাউলীটো এক স্থানীয় কাৰখানা এটাৰ মালিক চোপ্ৰাৰ ধাৰৰ গ্ৰাসত সোমাই পৰে। ৰণধীৰ সিঙে ধাৰ পৰিশোধ কৰিবলৈ অতিৰিক্ত সময় বিচৰাত চোপ্ৰাই ধাৰ ৰেহাই দিয়াৰ বিনিময়ত মীৰাক বিচাৰে আৰু সিঙেও পিছলৈ এয়া মানি লয়।
নিৰ্মাণৰ আগৰছোৱা
২০০৫ চনৰ নৱেম্বৰ মাহত নাগেশ কুকুনুৰে ভাৰত আন্তঃৰাষ্ট্ৰীয় চলচ্চিত্ৰ মহোৎসৱত উপস্থিত থকাৰ সময়ৰে পৰাই ড'ৰৰ আৰম্ভণি ঘটে। কুকুনুৰে এজন সাংবাদিকক তেওঁৰ পৰৱৰ্তী চিত্ৰনাট্য লিখিবলৈ লোৱাৰ ইংগিত দিয়ে । পেৰুমাঝক্কালম চোৱাৰ পিছত । এক সাক্ষাৎকাৰত তেওঁ এই বিষয়ে নিশ্চিতি দিয়ে। এই ছবিখনৰ কাহিনীভাগ বাতৰি কাকতত প্ৰকাশিত এক লেখাৰ ওপৰত আধাৰিত আছিল আৰু পেৰুমাঝক্কালমৰ পৰিচালক কমলৰ পৰা কাহিনীস্বত্ব ক্ৰয় কৰাৰ পিছত কুকুনুৰে ইয়াক এক নিজাববীয়া ৰূপ দিবলৈ সিদ্ধান্ত লয়। তেওঁ নায়িকাৰ কঠোৰ অভিজ্ঞতাসমূহৰ ওপৰত গুৰুত্ব আৰোপ কৰি ইয়াক পৃথক ৰূপত দেখুৱাব খুজিছিল । অৱশ্যে পেৰুমাঝক্কালম বা ইয়াৰ নিৰ্মাতাসকলৰ প্ৰতি ইয়াত শলাগৰ অংশীদাৰীত্ব দিয়া হোৱা নাছিল ।
কুকুনুৰে ২০০৬ চনৰ মাৰ্চ মাহৰ প্ৰথমভাগৰ পৰা নিৰ্মাণকাৰ্য আৰম্ভ হ'ব বুলি ঘোষণা কৰে আৰু একে বছৰৰে আগষ্ট মাহত ইয়াক মুক্তি দিয়াৰ কথা কয় । তেওঁ দুটা মুখ্য আৰু এটা পাৰ্শ্ব চৰিত্ৰৰে ছবিখনৰ ধাৰণাটো গঠন কৰে । কুকুনুৰে কয় যে তেওঁৰ আটাইবোৰ চলচ্চিত্ৰে ভিতৰভাগত "মানৱীয় উপাদান - আমাল সকলোক অন্ধ কৰি তোলা মূল অনুভূতিবোৰ" আছে ।
ছবিৰ পৃষ্ঠভূমি ৰাজস্থান হোৱা হেতুকে কুকুনুৰ তালৈ গৈ ঠাইখন আৰু চৰিত্ৰসমূহ বোলছবিখনত উপস্থাপন কৰিবৰ বাবে লাগতিয়াল গৱেষণা আদি কৰে ।
পৰিচালকজনৰ পূৰ্বৰ ছবি ইকবাল (২০০৫) প্ৰযোজনা কৰা চাহাৰা ৱান মোশ্বন পিকচাৰ্চৰ প্ৰধান কাৰ্যবাহী বিষয়াগৰাকীয়ে কয়, "আমি আটায়ে কুকুনুৰৰ ছবিসমূহলৈ বাট চাওঁ কিয়নো ইয়াৰ বিষয়বস্তু আৰু ইয়াত থকা বস্তুসমূহ বৰ অসাধাৰণ আৰু মোহনীয়" ।
দৃশ্যগ্ৰহণৰ স্থান আৰু অভিনয় শিল্পী
পৰিচালক কুকুনুৰ ইয়াৰ আগেয়ে ৰাজস্থান বা হিমাচল প্ৰদেশলৈ যোৱা নাছিল। কিন্তু তেওঁ ধাৰণা কৰিছিল যে তাত তেওঁ দৃশ্যগ্ৰহণৰ ভাল ঠাই বিচাৰি পাব। পৰিকল্পনা অনুসৰিয়ে ৰাজস্থানত দৃশ্যগ্ৰহণ সম্পন্ন হয়। অৱশ্যে স্থানীয় পৰিৱেশৰ বাবে চিত্ৰনাট্যৰ কিছু সৰু-সুৰা সালসলনি কৰা হয়। পানাগ পূৰ্বতে ৰাজস্থানলৈ যোৱা নাছিল আৰু কোনো কোনো সময়ত তেওঁ গ্ৰীষ্মৰ প্ৰচণ্ড উত্তাপক অসহ্য বোধ কৰিছিল। তেওঁ কেৱল একেৰাহে চলা দৃশ্যগ্ৰহণ ভাল পাইছিল আৰু কৈছিল যে ই প্ৰদৰ্শনলৈ স্থিৰতা আনে।
৩৭ দিনত ৰাজস্থানৰ বিভিন্ন ঠাইত দৃশ্যগ্ৰহণ সম্পূৰ্ণ হয়। তাৰ সৰহভাগ প্ৰাসাদ হোটেললৈ ৰূপান্তৰ কৰা হেতুকে দলটো মনৱাৰ নামৰ এক প্ৰাসাদ ৰিজৰ্টত থাকে। যোধপুৰৰ মেহৰনগড় দুৰ্গত দৃশ্যগ্ৰহণ হওঁতে তেওঁলোক পোখৰাণতো থাকিছিল। দৃশ্যগ্ৰহণ শেষ হোৱাৰ পিছত কুকুনুৰে কয় যে এইখন তেওঁৰ আটাইতকৈ প্ৰত্যহ্বানমূলক ছবি কিয়নো ই সঁচা কাহিনী এটা অন্তৰ্ভুক্ত কৰিছে।
কুকুনুৰে কয় যে তেওঁ সদায় এনে অভিনয় শিল্পী বিচাৰে যি দৰ্শকৰ সৈতে সংযোগ স্থাপন কৰিব পাৰে আৰু সেয়ে অ-সমান্তৰাল ছবিৰ অভিনেতাক প্ৰাধান্য দিয়ে।
চচ্ছা না থা বোলছবিত আয়েশা টাকিয়াৰ অভিনয় দেখি মুগ্ধ হৈ কুকুনুৰে মীৰাৰ চৰিত্ৰ ৰূপায়ণ কৰিবলৈ তেওঁক বাছনি কৰে। দৃশ্যগ্ৰহণৰ সময়তে দুয়ো দুয়োকে ভাতৃ-ভগ্নী হিচাপে গ্ৰহণ কৰে।
বহুৰূপীয়াৰ চৰিত্ৰটোৰ কাৰণে পৰিচালকে প্ৰথমে এজন বুঢ়া মানুহৰ কথা ভাবে যদিও পিছত শ্ৰেয়াস তালপাড়েক বাছনি কৰে।
ডিভিডি অতিৰিক্ত অংশৰ মতে নাগেশ কুকুনুৰে প্ৰথমে চিত্ৰনাট্যখন ইংৰাজীত লিখিছিল আৰু পিছতহে হিন্দীলৈ অনুবাদ কৰোৱায়।
দৃশ্যায়ণ আৰু সংগীত
পূৰ্বতে কুকুনুৰৰ ইকবাল বোলছবিত কাম কৰা তালপাড়েই ৰাজস্থানৰ বহুৰূপীয়াবোৰক নিৰীক্ষণ কৰি তেওঁলোকৰ ভাষা, উচ্চাৰণ আৰু শৰীৰি ভাষা আয়ত্ত কৰে। কুকুনুৰৰ বিষয়ে তেওঁ কয় যে নাগেশে এজন পৰিচালক হিচাপে অভিনেতাজনৰ মনলৈ এই ভাব আনি দিয়ে যে এই চৰিত্ৰটো ফুটাই তোলাতো তেওঁৰ বাবে তেনেই সহজ। বহুৰূপীয়া হিচাপে তালপাড়েই মাত-কথাৰ অনুকৰণ কৰা কাম কৰিব লাগিছিল। মহাবিদ্যালয়ত পঢ়ি থাকোঁতে তালপাড়ে এই ক্ষেত্ৰত ভাল আছিল আৰু ইকবালৰ দৃশ্যগ্ৰহণৰ সময়ত কুকুনুৰে এই কথা লক্ষ্য কৰাত ড'ৰ তালপাড়েৰ হাতলৈ আহে। সহশিল্পীসকলৰ বিষয়ে তেওঁ কয় যে পানাগ আৰু টাকিয়াৰ সৈতে অভিনয় কৰাৰ কামটো ৰাজস্থানত ৪৫°ছে তাপমাত্ৰা হোৱা স্বত্বেও মধুৰ আছিল ।
আৱহ সংগীতৰ বিষয়ে কুকুনুৰে কয় যে "জীৱনতকৈ বিশাল এখন ছবিৰ ৰূপ দিবলৈ উচ্চ সংগীত দিয়াটো কিছু কঠিন। " চিন্তা হোৱা স্বত্বেও চেলিম-চুলেইমানৰ দৃশ্যপটৰ সৈতে খাপ খাই পৰা সংগীত-সংযোজনত তেওঁ সন্তুষ্ট আছিল। কাৰচান চকুৰীয়া, সুনীধি চৌহান, পাকিস্তানী গায়ক শ্বফাকত অমানত আলী খান আদি শিল্পীয়ে গীতসমূহত কণ্ঠদান কৰিছিল। সংগীত উন্মোচনৰ সময়ত কুকুনুৰে কয় যে তেওঁ আৰু চেলিম-চুলেইমানে এনে কিছু গীত সৃষ্টি কৰাৰ চেষ্টা কৰিছিল যি "হুলস্থূলীয়া চিঞৰ-বাখৰবোৰৰ পৰা আঁতৰি থাকে আৰু আইটেম নাম্বাৰ আৰু বিৰক্তিকৰ প্ৰেমগীতসমূহতকৈ ভিন্ন হয়" ।
মুক্তি আৰু সঁহাৰি
২০০৬ চনৰ শেষলৈকে ড'ৰে ভাৰতত ₹৩৮ মিলিয়ন সংগ্ৰহ কৰে ।
সমালোচনা
এক সমালোচনাত দ্য টেলিগ্ৰাফে কয়, "মনোমোহাকৈ দৃশ্যগ্ৰহণ কৰা নাগেশ কুকুনুৰৰ ড'ৰ প্ৰথমবাৰ চাওঁতে এখন ভাল চলচ্চিত্ৰ বুলি আপোনাৰ হাততালি দিবলৈ মন যাব। আয়েশাৰ বঁটা পাবলগীয়া অভিনয়েই হওক বা শ্ৰেয়াসৰ আমোদজনক মুহূৰ্ত্তবোৰেই হওক ইয়াৰ সুনাম পৰিচালকজনলৈকে যাব যি আপ্লুত কৰি ৰখা বোলছবি নিৰ্মাণ কৰিছে । " দ্য টাইমছ অফ ইণ্ডিয়াই কয়:
"'ড'ৰে কঠোৰ নোহোৱাকৈ বা চিঞৰ-বাখৰ নকৰাকৈয়ে এক দৃঢ় নাৰীবাদী মত দাঙি ধৰিছে। দুগৰাকী ভিন্ন মেৰুৰ নাৰীৰ অটুট হৈ পৰা বন্ধুত্ব আৰু তেওঁলোকক একেলগ কৰা পৰিস্থিতিবোৰে আপোনাৰ বুকুত খুন্দিয়াই থাকিব। শ্ৰেয়াস তালপাড়েই এই কথা প্ৰমাণ কৰে যে ইকবাল (তেওঁৰ পূৰ্বৱৰ্ত্তী চলচ্চিত্ৰ) এক দুৰ্ঘটনা নাছিল আৰু গুল পানাগেও তেওঁৰ কেৰিয়াৰৰ এক অন্যতম পতিয়নযোগ্য প্ৰদৰ্শন দাঙি ধৰে। কিন্তু আয়েশা টাকিয়াইহে আপোনাৰ দম বন্ধ কৰি দিয়ে। পতিৰ আগত নৃত্য কৰা আৰু পতিৰ আত্মীয়হঁতৰ আজ্ঞাধীন হৈ থাকিবলৈ হাঁহিমুখে স্বীকাৰ কৰি লোৱাৰপৰা নীৰৱ মুক্তিলৈকে তেওঁৰ যাত্ৰা নিশ্চিতভাৱে মোহনীয় । '"
আন এক সমালোচনাত দ্য টেলিগ্ৰাফে কয়:
"'সুদীপ টেটাৰ্জীৰ চিত্ৰগ্ৰহণ অত্যন্ত ভাল। তেওঁ সুন্দৰ কিন্তু সৰল দৃশ্য কিছুমান ৰচনা কৰে যি মনোযোগ লাভৰ বাবে হুলস্থূল নকৰে, কিন্তু গৰ্বহীনভাৱে ছবিখনৰ সামগ্ৰিক নক্সাত যোগ হৈ যায়। '"
বোলছবিখনৰ কাহিনী আৰু চিত্ৰণৰ বিষয়ে লিখোতে ৰেডিফ ডট কমে এইবুলি মোখনি মাৰে:
"'চিত্ৰনাট্যখন আপ্লুত কৰি ৰাখিব পৰা; সংলাপসমূহ মনোৰঞ্জক, বুদ্ধিদীপ্ত আৰু যথেষ্ট গভীৰ। চৰিত্ৰৰ অংকন শক্তিশালী আৰু চৰিত্ৰসমূহ উদগণিমূলক কিন্তু পৃষ্ঠপোষক নহয়। চিত্ৰনাট্য, কাহিনী আৰু চৰিত্ৰসমূহে ঘাইকৈ দৃষ্টি আকৰ্ষণ কৰিছে আৰু ছেটসমূহে, চকুতলগা হোৱা স্বত্বেও ছাঁ কৰি নিদি কাহিনীৰ লগত মিলি পৰিছে। '"
ছবিখনৰ বাণিজ্যিক সফলতা লাভৰ সম্ভাৱনাৰ বিষয়ে লিখোতে তৰণ আদৰ্শই কয়, "ড'ৰ এক সুনিৰ্মিত বোলছবি যি ভাল গুণমানৰ বোলছবিৰ তৃষ্ণা থকা লোকক তৃপ্তি দিয়ে। পুৰস্কাৰ আৰু সমালোচকৰ প্ৰশংসা, হয়, এয়া জিনিবলৈ ইয়াৰ শক্তি আছে। "
ডিভিডি
২০০৬ চনৰ ২০ অক্টোবৰত চলচ্চিত্ৰখনৰ ডিভিডি মুকলি কৰা হয়। ইয়াৰ বিতৰক আছিল এৰ'ছ এণ্টাৰটেইনমেণ্ট আৰু ই ১৬:৯ এনামৰ্ফিক ৱাইডস্ক্ৰীণ, ডলবি ডিজিটেল ৫.১ ছাৰাউণ্ড, প্ৰগ্ৰেছিভ ২৪ এফপিএছ, ৱাইডস্ক্ৰীণ আৰু এনটিএছচি সজ্জাত উপলব্ধ আছিল। ১৪৭ মিনিট দৈৰ্ঘ্যৰ ডিভিডিখনত ইংৰাজী চাবটাইটলৰো ব্যৱস্থা আছিল।
গীতসমূহ
ড'ৰৰ সংগীত চেলিম-চুলেইমানৰ আৰু গীতিকাৰ মীৰ আলি হুছেইন। ২০০৬ চনৰ ২৬ আগষ্টত পৰম্পৰাগত বিশেষ ৰাজস্থানী সুৰযুক্ত ছবিখনৰ সংগীতৰ এলবাম উন্মোচন কৰা হৈছিল।
ইয়াৰ বিষয়ে এক সমালোচনাত কোৱা হৈছিল যে, "এয়া কোনো সাধাৰণ এলবাম নহয় আৰু ই সাংগীতিক সুধী সমাজৰ প্ৰাধান্য লাভ কৰিব। শাস্ত্ৰীয় তথা ৰাজস্থানী লোক সংগীতৰ সংমিশ্ৰণত ই চেলিম-চুলেইমানৰ এক ভাল মানদণ্ডৰ এলবাম। কিন্তু অসুবিধাটো হ'ল যে এনে সংগীতে আটাইৰে শ্ৰৱণেন্দ্ৰিয়ক আনন্দ নিদিয়ে । " একেধৰণে আন এটা সমালোচনাত কোৱা হয় যে এলবামটোৱে "কেৱল শাস্ত্ৰীয় সংগীতৰ অনুগামী আৰু ৰাজস্থানী লোক সংগীত উপভোগ কৰা লোকৰ বাবেহে কাৰ্যকৰী হ'ব। এই বিষয়ে কোনো সন্দেহ নাই যে ইয়াৰ প্ৰত্যেক অংশই ভাল গুনমানৰ, কিন্তু সামগ্ৰিকভাৱে ই কিছুসংখ্যক শ্ৰোতাকহে আহাৰ যোগাব । "
বেংগালুৰু
বেংগালুৰু (পূৰ্বে বাংগালোৰ, Bengaluru. ['beŋgəɭuːru]) ভাৰতৰ কৰ্ণাটক ৰাজ্যৰ ৰাজধানী। এই চহৰক "ভাৰতৰ চিলিকন ভ্যেলী" বুলি জনা যায়।
ভূগোল
বেংগালুৰু দক্ষিণ ভাৰতৰ কৰ্ণাটক ৰাজ্যৰ দক্ষিণ-পূব দিশত সমুদ্ৰ পৃষ্ঠৰ পৰা ৯০০ মিটাৰ (৩০০০ ফুট) উচ্চতাত অৱস্থিত। ই দাক্ষিণাত্য মালভূমি অঞ্চলৰ অন্তৰ্গত। চহৰখনৰ মাটিকালি প্ৰায় ৭০৯ বৰ্গ কিলোমিটাৰ। ২০১১১ চনৰ লোকপিয়ল অনুসৰি চহৰখনৰ মুঠ জনসংখ্যা প্ৰায় ৮৫ লাখ। জনসংখ্যাৰ হিচাপ অনুসৰি বেংগালুৰু ভাৰতৰ পঞ্চম বৃহৎ মহানগৰ আৰু বিশ্বৰ অষ্টাদশ বৃহৎ চহৰ। বেংগালুৰু ভাৰতৰ তথ্য প্ৰযুক্তিৰ প্ৰধান কেন্দ্ৰ হোৱা বাবে দেশৰ বিভিন্ন প্ৰান্তৰ লোক ইয়ালৈ জীৱিকাৰ বাবে আহে।